Dɔwɔwɔwo 10 | Biblia Le Internet Dzi | Xexe Yeye Gɔmeɖeɖe\nKornelio ƒe ŋutega la (1-8)\nPetro ƒe ŋutega le lã siwo ŋu wokɔ ŋu (9-16)\nPetro yi Kornelio gbɔ (17-33)\nPetro ɖe gbeƒã nya nyuia na dukɔwo me tɔwo (34-43)\n“Mawu mekpɔa ame ŋkume o” (34, 35)\nDukɔwo me tɔwo xɔ gbɔgbɔ kɔkɔe eye wonyrɔ wo (44-48)\n10 Ke ŋutsu aɖe le Kaisarea, si ŋkɔe nye Kornelio, eye wònye asrafowo ƒe hatsotso si woyɔna be Italia-srafoha* la ƒe aʋafia.* 2 Edoa vevie mawusubɔsubɔ, eya kple eƒe aƒe blibo la katã vɔ̃a Mawu, enyoa dɔme naa nu amewo, eye wònɔa kokoƒoƒo dzi na Mawu ɣeawokatãɣi. 3 Le ŋkekea ƒe gaƒoƒo asiekelia+ lɔƒo* la, ekpɔ mawudɔla aɖe le ŋutega me wòva egbɔ heyɔe be: “Kornelio!” 4 Kornelio kpɔe gãa, vɔvɔ̃ ɖoe, eye wògblɔ be: “Aƒetɔ, nu kae?” Egblɔ nɛ be: “Wò gbedodoɖawo va ɖo Mawu gbɔ eye wòɖo ŋku wò dɔmenyowɔwɔwo hã dzi.+ 5 Eya ta dɔ ŋutsuwo ɖo ɖe Yopa ne woayɔ Simon si wogayɔna be Petro la avɛ. 6 Ŋutsu sia dze lãgbalẽŋudɔwɔla aɖe si ŋkɔe nye Simon, ame si ƒe aƒe le ƒuta, la gbɔ.” 7 Esi mawudɔla si ƒo nu kplii la dzo teti ko la, eyɔ eƒe aƒedzikpɔla eve kpe ɖe asrafo siwo dzɔa eŋu la dometɔ ɖeka si doa vevie mawusubɔsubɔ la ŋu, 8 eye wògblɔ nya sia nya na wo hedɔ wo ɖo ɖe Yopa. 9 Ke esi ŋu ke, eye wole mɔzɔzɔa dzi hegogo dua la, Petro yi xɔta le gaƒoƒo adelia lɔƒo* be yeado gbe ɖa. 10 Dɔ wui vevie, eye wòdi be yeaɖu nu. Esime wole nua ɖam la, ekpɔ ŋutega,+ 11 eye wòkpɔ dziƒo nu ʋu, eye wòkpɔ nane* abe aklala gã aɖe si ƒe dzogoe eneawo wolé hele eɖiɖim ɖe anyigba la ene; 12 eye lã fɔene ƒomeviwo katã kple lã siwo tana le anyigba dzi kpakple dziƒoxewo le eme. 13 Eye wòse gbe aɖe si gblɔ nɛ be: “Petro, tso, wu wo nàɖu!” 14 Ke Petro gblɔ be: “Gbeɖe, Aƒetɔ, elabena nyemeɖu nu ƒoɖi kple nu makɔmakɔ aɖeke kpɔ o.”+ 15 Eye gbea gagblɔ nɛ zi evelia be: “Dzudzɔ nu siwo ŋuti Mawu kɔ la yɔyɔ be nu ƒoɖi.” 16 Nu sia dzɔ zi gbɔ zi etɔ̃, eye enumake wokɔ nu* la dzoe yi dziƒo. 17 Petro tɔtɔ eye menya nu si ŋutega si wòkpɔ la fia o; ɣemaɣi tututu ŋutsu siwo Kornelio dɔ la nɔ afi si Simon ƒe aƒe le la ta biam, eye wova tɔ ɖe agboa nu.+ 18 Eye wokɔ gbe dzi bia be ɖe Simon si wogayɔna be Petro la dze afi ma hã. 19 Esi Petro kpɔtɔ le tame bum le ŋutegaa ŋu la, gbɔgbɔ la+ gblɔ nɛ be: “Kpɔ ɖa! Ŋutsu etɔ̃ le diwòm. 20 Eya ta tso, ɖi nàyi kpli wo, mègake ɖi kura o, elabena nyee dɔ wo.” 21 Ale Petro ɖi yi ŋutsuawo gbɔ gblɔ be: “Kpɔ ɖa! Nyee nye ame si dim miele. Nu ka tae mieva ɖo?” 22 Wogblɔ nɛ be: “Aʋafia Kornelio,+ ame si nye ame dzɔdzɔe kple mawuvɔ̃la, eye Yuda dukɔ blibo la ƒoa nu nyui le eŋu lae dɔ mí ɖe gbɔwò. Mawu na eƒe dɔla kɔkɔe aɖe ɖe eɖokui fiae eye wòbia tso esi be wòadɔ ame ɖe gbɔwò be nàva yeƒe aƒe me, ne wòase nya siwo le asiwò.” 23 Ale wòna woge ɖe eme, eye wodze egbɔ. Esi ŋu ke la, etso eye wòyi kpli wo, eye nɔvi siwo le Yopa la dometɔ aɖewo hã yi kplii. 24 Le ŋkeke si gakplɔe ɖo dzi la, eva ɖo Kaisarea. Kornelio hã le mɔ kpɔm na wo, eye wòyɔ eƒe ƒometɔwo kple xɔlɔ̃ veviwo ƒo ƒu. 25 Esi Petro ge ɖe aƒea me la, Kornelio va kpee, eye wòdze klo ɖe eƒe afɔnu hebɔbɔ nɛ. 26 Ke Petro lée wòtso, eye wògblɔ nɛ be: “Tsi tre; nye hã amegbetɔ ko menye.”+ 27 Esi wòle dze ɖom kplii hege ɖe eme la, ekpɔ ame gbogbo aɖewo ƒo ƒu ɖi. 28 Eye wògblɔ na wo be: “Miawo ŋutɔwo mienyae nyuie, ale si mele se nu be Yudatɔ nade ha kple dukɔ bubu me tɔ alo ava egbɔ o,+ gake Mawu ɖee fiam be magayɔ ame aɖeke be ame ƒoɖi alo ame makɔmakɔ o.+ 29 Esia tae esi wodɔ ame ɖem la, nyemekpɔ susu aɖeke si ta magbe vava o. Eya ta medi be manya nu si ta miedɔ ame ɖem ɖo.” 30 Eye Kornelio gblɔ be: “Egbee nye ŋkeke enea gbe, le ɣeyiɣi sia tututu dzi esi menɔ gbe dom ɖa le aƒenye me le gaƒoƒo asiekelia* dzi la, kasia, ŋutsu aɖee nye esi le awu si le dzo dam me va tsi tsitre ɖe ŋgɔnye, 31 eye wògblɔ nam be: ‘Kornelio, wose wò gbedodoɖa, eye Mawu ɖo ŋku wò dɔmenyowɔwɔwo dzi. 32 Eya ta dɔ ame ɖe Yopa ne woayɔ Simon si wogayɔna be Petro la vɛ. Ŋutsu sia dze lãgbalẽŋudɔwɔla aɖe si ŋkɔe nye Simon ƒe aƒe me le ƒuta.’+ 33 Eya ta medɔ ame ɖo ɖe wò enumake, eye èwɔe nyuie be nèva. Eya ta fifia mí katã míele afii le Mawu ŋkume, be míase nya siwo katã Yehowa* de asiwò be nàgblɔ.” 34 Eye Petro ke nu gblɔ be: “Azɔ medze sii le nyateƒe me be Mawu mekpɔa ame ŋkume o,+ 35 ke boŋ le dukɔ sia dukɔ me la, ame si vɔ̃nɛ eye wòwɔa nu dzɔdzɔe la, eya ƒe nue dzea eŋu.+ 36 Eɖo nya la ɖe Israel-viwo be woagblɔ ŋutifafanya nyui+ la na wo to Yesu Kristo dzi—ame siae nye amewo katã ƒe Aƒetɔ.+ 37 Mienya nu si ŋu nya gblɔm wonɔ le Yudea blibo la, si gɔme wodze tso Galilea+ esi Yohanes ɖe gbeƒã nyɔnyrɔxɔxɔ vɔ megbe: 38 nya si ku ɖe Yesu si tso Nazaret ŋu, ale si Mawu tsɔ gbɔgbɔ kɔkɔe+ kple ŋusẽ si ami nɛ, eye wòyi ɖato anyigba blibo la dzi nɔ nyui wɔm henɔ dɔ dam na ame siwo katã Abosam+ te ɖe anyi, elabena Mawu nɔ kplii.+ 39 Eye míawoe nye nu siwo katã wòwɔ le Yudatɔwo ƒe anyigba dzi kple Yerusalem siaa la ŋuti ɖasefowo; gake wohee ɖe ati ŋu hewui. 40 Mawu fɔe ɖe tsitre le ŋkeke etɔ̃a gbe,+ eye wòna wòɖe eɖokui fia amewo, 41 menye dukɔ bliboa katã o, ke boŋ ɖasefo siwo Mawu ɖo do ŋgɔ, mí, ame siwo ɖu nu heno nu kplii le eƒe fɔfɔ tso ame kukuwo dome la megbe.+ 42 Ede se hã na mí be míaɖe gbeƒã na dukɔ la, eye míaɖi ɖase tsitotsito+ be ame siae Mawu ɖo be wòanye agbagbeawo kple kukuawo siaa ƒe ʋɔnudrɔ̃la.+ 43 Eya ŋutie nyagblɔɖilawo katã ɖi ɖase le+ be, woatsɔ ame sia ame si xɔa edzi sena la ƒe nu vɔ̃wo akee le eƒe ŋkɔ me.”+ 44 Ke esi Petro gale nu ƒom le nu siawo ŋu la, gbɔgbɔ kɔkɔe la va ame siwo katã le nyaa sem la dzi.+ 45 Eye xɔsetɔ siwo tso aʋa* siwo kplɔ Petro ɖo va la, ƒe nu ku, elabena wokɔ gbɔgbɔ kɔkɔe si nye Mawu ƒe nunana la ɖe dukɔwo me tɔwo hã dzi. 46 Elabena wosee wole gbe bubuwo dom hele Mawu kafum.+ Eye Petro gblɔ be: 47 “Ðe ame aɖe ate ŋu axe mɔ be woaganyrɔ ame siawo ɖe tsi me,+ esi woxɔ gbɔgbɔ kɔkɔe la abe míawo ke ene oa?” 48 Ale wògblɔ be woanyrɔ wo ɖe Yesu Kristo ƒe ŋkɔ me.+ Eye woɖe kuku nɛ be wòanɔ yewo gbɔ ŋkeke ʋɛ aɖewo.\n^ Enye Roma-srafoha si me asrafo 600 nɔna.\n^ Enye aʋafia le asrafo 100 nu.\n^ Egɔmeɖeɖe tẽe, “ze.”\n^ Alo, “Eye nuteƒewɔla.”


Aleke Mawɔ Aƒo Asa Na Nuŋububu Si Mesɔ O? | Sɔhɛwo Biana Be\nGBE BUBU Abkhaz Afrikaans Albanian Amerika Tokunɔgbe Amharic Arabic Arabic (Lebanon) Armenian Azerbaijani Bashkir Belize Kriol Bicol Bislama Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Faroese Fijian Finnish Fon Franse Ga Georgian German Greek Greenlandic Gun Hausa Hebrew Hiligaynon Hindi Hindi (Roman) Hungarian Iban Ibanag Icelandic Iloko Indonesian Isoko Italian Japanese Javanese Kabuverdianu Kannada Kazakh Kazakh (Arabic) Kikamba Kikuyu Kiluba Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Lingala Lithuanian Luo Macedonian Malagasy Malay Malayalam Maltese Mam Maya Mongolian Myanmar Ndebele (Zimbabwe) Nepali Niuean Norwegian Nzema Okpe Oromo Ossetian Pangasinan Papiamento (Curaçao) Persian Poland Tokunɔgbe Polish Portuguese Portuguese (Portugal) Punjabi Punjabi (Roman) Quichua (Imbabura) Rarotongan Romanian Russia Tokunɔgbe Russian Samoan Sepedi Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Solomon Islands Pidgin Spain Tokunɔgbe Spanish Sunda Swahili Swahili (Congo) Swedish Tagalog Tarascan Tatar Telugu Thai Tigrinya Tojolabal Turkish Turkmen Twi Tzotzil Uighur (Cyrillic) Ukrainian Urdu Urhobo Uzbek Uzbek (Roman) Valencian Vietnamese Waray-Waray Welsh Xhosa Yoruba\nAleke nèbua nuwo ŋui?\nXlẽ nu geɖe wu tso eŋu\nÐe sia ɖe nyo\n“Medzea agbagba ɣesiaɣi be manɔ dzidzɔ kpɔm eye maɖe dzi ɖi. Nu ka tae nyemaɖo nukomo gbe sia gbe o?”—Valerie.\nÐeke menyo o\n“Ne nu nyui aɖe dzɔ la, nu gbãtɔ si vaa susu me nam ye nye be mate ŋu anye nyateƒe o.”—Rebecca.\nAle si tututu nyaa le\n“Ne mesusunɛ be nuwo ayi nyuie ɣesiaɣi hafi wova trɔ bubui la, ɖeko dzi aɖe le ƒonye, eye ne mesusunɛ be naneke mayi nyuie o la, ɖeko malé blanui ɣesiaɣi. Nuwo ŋu bubu le mɔ nyuitɔ nu kpena ɖe ŋunye mekpɔa ale si tututu nuwo le.”—Anna.\nBiblia gblɔ be “ame si ƒe dzi le dzidzɔ kpɔm la tua aglo ɣesiaɣi.” (Lododowo 15:15) Eme kɔ ƒãa be, ame siwo ƒoa asa na nuŋububu siwo mesɔ o eye susu nyuitɔ nɔa wo si ɖe agbea ŋu la kpɔa dzidzɔ wu. Azɔ hã, wotea ŋu dzea xɔlɔ̃ geɖe wu. Nya lae nye be, amewo melɔ̃a hadede kple ame siwo léa blanui ɣesiaɣi o.\nAleke kee susu nyuitɔ nɔa asiwò ɖe nuwo ŋui o, agbemenya aɖewo li siwo dzea ŋgɔ mí katã. Le kpɔɖeŋu me:\nÐewohĩ èsea nu tso aʋawɔwɔ, nu vlo wɔlawo ƒe amedzidzedze alo hlɔ̃donyawo ŋu zi geɖe le nyadzɔdzɔwo me.\nÐewohĩ èle akɔ kpem kple ƒomekuxiwo.\nÐikeke mele eme o be, gbɔdzɔgbɔdzɔwo le ŋuwò siwo dzi nèle agbagba dzem be yeaɖu.\nXɔ̃wò aɖe hã ate ŋu awɔ nu wòave wò.\nLe esi nàŋe aɖaba ƒu kuxi siawo dzi alo atsɔ susu aɖo wo ŋu ale gbegbe be dzi naɖe le ƒowò teƒe la, dze agbagba nàna susu nyuitɔ nanɔ asiwò le nuwo ŋu. Ne èwɔnɛ alea la, akpe ɖe ŋuwò be màva nɔ susu manyomanyowo ŋu bum fũu akpa o, ke boŋ àlɔ̃ ɖe edzi be nenemae agbea le eye dzi maɖe le ƒowò vevie o.\nÀte ŋu anɔ te ɖe agbemekuxi siwo le abe tsidzadza sesẽ ene la nu ahaka ɖe edzi be wo nu ava yi\nDa sɔ le ale si nèbua wò gbɔdzɔgbɔdzɔwoe me.\nBiblia gblɔ be: “Ame dzɔdzɔe aɖeke mele anyigba dzi, si wɔa nu nyui sɔŋ eye mewɔa nu vɔ̃ o.” (Nyagblɔla 7:20) Esi nèle abe amegbetɔ bubu ɖe sia ɖe ko ene tae gbɔdzɔgbɔdzɔwo le ŋuwò eye nèdaa vo ɖo, mefia be èdo kpo nu o.\nAle si nàbu nuwo ŋu nyuie: Dze agbagba be nàɖu wò gbɔdzɔgbɔdzɔwo dzi, gake nenɔ susu me na wò be yemede blibo o. Ðekakpui aɖe si ŋkɔe nye Caleb gblɔ be: “Le esi manɔ nye vodadawo ŋu bum fũu akpa teƒe la, medzea agbagba boŋ be masrɔ̃ nu tso wo me ale be nye nɔnɔme naganyo ɖe edzi wu.”\nMègatsɔ ɖokuiwò sɔ kple ame bubuwo o.\nBiblia gblɔ be: “Migana míanɔ bubu dzodzro dim, anɔ ho ʋlim kple mía nɔewo, ahanɔ ŋu biãm mía nɔewo o.” (Galatiatɔwo 5:26) Ne mia tɔwo tsɔ wɔna siwo womekpe wò na o ŋuti fotowo da ɖe Internet hahoo kadodowo dzi eye nèva le wo kpɔm la, ate ŋu ate ɖe dziwò be womekpe ye o. Ate ŋu ana nàva nɔ xɔ̃wò veviwo bum be wonye yeƒe futɔwo.\nAle si nàbu nuwo ŋu nyuie: Lɔ̃ ɖe edzi be womakpe ye na hadomewɔna ɖe sia ɖe o. Azɔ hã, ale si nuwo le ŋutɔŋutɔ la ƒe akpa sue aɖe ko ŋuti fotowoe amewo dana ɖe Internet hahoo kadodowo dzi. Sɔhɛ aɖe si ŋkɔe nye Alexis gblɔ be: “Nu siwo yia edzi la ƒe akpa siwo doa dzidzɔ na ame wu la koe amewo dana ɖe hahoo kadodowo dzi. Ke wogblẽa akpa siwo mewɔa dɔ ɖe ame dzi tututu o ya ɖi.”\nNye ŋutifafawɔla—vevietɔ le wò ƒomea me.\nBiblia gblɔ be: “Ne anya wɔ, eye wòanye nu si atso mia gbɔ la, minɔ anyi kple amewo katã le ŋutifafa me.” (Romatɔwo 12:18) Màte ŋu akpɔ ŋusẽ ɖe amewo ƒe nuwɔnawo dzi o, gake àte ŋu akpɔ ŋusẽ ɖe ale si wò ŋutɔ nèwɔa nui dzi. Àte ŋu atiae be yeanye ŋutifafawɔla.\nAle si nàbu nuwo ŋu nyuie: Ðoe kplikpaa be nàgana kuxiwo nado gã ɖe edzi le wò ƒomea me o, ke boŋ be nànɔ anyi kple wò ƒomea me tɔwo le ŋutifafa me, abe ale si wòle be wòanɔ le wò kple ame bubuwo dome ƒomedodowo me ene. Sɔhɛ aɖe si ŋkɔe nye Melinda gblɔ be: “Ame aɖeke mede blibo o, eye mí katã míedzea agɔ le mía nɔewo dzi ɣeaɖewoɣi. Nu vevitɔ koe nye be míanya ale si míawɔ nui—be míawɔ nu le ŋutifafa me loo alo míawɔe o.”\nNye ame si kpɔa ŋudzedze ɖe nu ŋu.\nBiblia gblɔ be: “Minye akpedalawo.” (Kolosetɔwo 3:15) Ne èkpɔa ŋudzedze ɖe nu ŋu la, akpe ɖe ŋuwò be nàtsɔ susu aɖo nu siwo le edzi yim nyuie le wò agbe me ŋu, ke menye ɖe nu siwo mele edzi yim nyuie o la ŋu o.\nAle si nàbu nuwo ŋu nyuie: Wò kuxiwo nenɔ nyanya na wò, gake mègaŋe aɖaba ƒu nu nyui siwo le edzi yim le wò agbe me la dzi o. Ðetugbui aɖe si ŋkɔe nye Rebecca gblɔ be: “Gbe sia gbe la, meŋlɔa nu nyui ɖeka aɖe si yi edzi le ŋkekea me la ɖe agbalẽ me. Medi be manɔ ŋku ɖom edzi na ɖokuinye be togbɔ be kuxiwo li hã la, nu nyui geɖe li siwo ŋu mate ŋu ade ŋugble le.”\nLé ŋku ɖe ame siwo nèdea ha kplii ŋu nyuie.\nBiblia gblɔ be: “Hadede vɔ̃wo gblẽa nɔnɔme nyuiwo.” (1 Korintotɔwo 15:33) Ne ame siwo nèdea ha kplii la mebua susu nyuiwo tso amewo ŋu o, wodia vodada le amewo ŋu, eye woléa dziku ɖe dɔme la, woƒe nɔnɔme gbegblẽawo akpɔ ŋusẽ ɖe dziwò.\nAle si nàbu nuwo ŋu nyuie: Ne xɔ̃wòwo le kuxi sesẽ aɖewo me tom la, nu ate ŋu ate ɖe wo dzi eye woalé blanui hena ɣeyiɣi aɖe. Kpe ɖe wo ŋu, gake mègana woƒe kuxiwo naɖe fu na wò akpa o. Ðetugbui aɖe si ŋkɔe nye Michelle gblɔ be: “Mele be ame siwo ƒe susu le agbemenyawo ŋu meda sɔ o koe míanɔ ha dem kpli o.”\nMíele ɣeyiɣi si Biblia yɔ be “ɣeyiɣi sesẽ siwo me nɔnɔ asesẽ” la me. (2 Timoteo 3:1) Ðe wòsesẽna na wò be susu nyuitɔ nanɔ asiwò ɖe nuwo ŋu le xexe sia si me kuxiwo bɔ ɖo la mea? Xlẽ nyati si nye “Nu Ka Tae Fukpekpe Bɔ Alea Gbegbe?”\n“Ne edzɔ ɣeaɖewoɣi be nyemeva le nuwo ŋu bum nyuie o la, meŋlɔa nu siwo nyo kple nu siwo menyo o le nɔnɔme si me tom mele ŋu la ɖi. Esia wɔnɛ be mete ŋu bua nɔnɔmea ŋu nyuie wu. Zi geɖe la, ne edze abe nɔnɔmeawo mede ame dzi kura o ene gɔ̃ hã la, nu nyui aɖe kokoko nɔa eŋu.”—Emma.\n“Ne susu manyomanyowo le fu ɖem nam la, media mɔ siwo dzi mato akpe ɖe ame aɖe ŋu alo mebua nu si mate ŋu awɔ na ame bubuwo la ŋu. Yesu gblɔ be dzidzɔ le nunana me, eye ɣesiaɣi si mena nu amewo la, ewɔnɛ be nyemegabua susu manyomanyo siwo le fu ɖem nam la ŋu o.”—Jesse.\nNumetoto: Aleke mawɔ aƒo asa na nuŋububu si mesɔ o?\nDa sɔ le ale si nèbua wò gbɔdzɔgbɔdzɔwoe me. Dze agbagba be nàɖu wò gbɔdzɔgbɔdzɔwo dzi, gake nenɔ susu me na wò be yemede blibo o.\nMègatsɔ ɖokuiwò sɔ kple ame bubuwo o. Ne womekpe wò na hadomewɔna aɖe o la, mègana wòate ɖe dziwò o.\nNye ŋutifafawɔla—vevietɔ le wò ƒomea me. Mègana kuxiwo nado gã ɖe edzi le wò ƒomea me o, ke boŋ wɔ nu si nàte ŋui be ŋutifafa nanɔ anyi.\nNye ame si kpɔa ŋudzedze ɖe nu ŋu. Wò kuxiwo nenɔ nyanya na wò, gake mègaŋe aɖaba ƒu nu nyui siwo le edzi yim le wò agbe me la dzi o.\nLé ŋku ɖe ame siwo nèdea ha kplii ŋu nyuie. De ha kple ame siwo meɖea mɔ agbemekuxiwo wɔnɛ be dzi ɖena le wo ƒo keŋkeŋ o.\nDzidzɔkpɔkpɔ kple blanuiléle nyea seselelãme ƒe tɔtrɔ siwo me sɔhɛwo tona eye enana sɔhɛ geɖe tɔtɔna. Nya nyuiae nye be, ate ŋu ase wò seselelãmewo gɔme ahanɔ te ɖe wo nu.\nSɔhɛ aɖewo gblɔ nu siwo kpe ɖe wo ŋu wote ŋu nɔ te ɖe nya vɔ̃wo nu.\nAɖaŋuɖoɖo kawoe ate ŋu akpe ɖe ŋuwò nàbu nuwo ŋu nyuie hafi aƒo nu?\nMawunyakpukpui atɔ̃ aɖewo ate ŋu akpe ɖe ŋuwò nàwɔ nu tufafatɔe ne ame aɖe do dziku na wò.\nƉoe Ɖe Amewo Ɖoe Ɖe Amewo Aleke Mawɔ Aƒo Asa Na Nuŋububu Si Mesɔ O?


MIKE ɖo ŋku fofoa ƒe ku dzi eye wògblɔ be: “Mese le ɖokuinye me vevie be ele be mazi nye seselelãmewo dzi.” Mike bui be ŋutsu ɖe wòzia eƒe seselelãmewo dzi. Gake emegbe ekpɔ be menye nenemae wòle be nenɔ o. Eyata esi Mike xɔlɔ̃ tɔgbui ku la, Mike nya nusi wòle be yeawɔ. Egblɔ be: “Ƒe aɖewo va yi la, anye ne ɖe maƒo eƒe abɔta agblɔ nɛ be, ‘Ŋutsue nènye.’ Gake fifia melé eƒe alɔnu gblɔ nɛ be: ‘Alesi wò seselelãmewo le ko la, ɖee fia. Akpe ɖe ŋuwò be nànɔ te ɖe enu. Ne èdi be madzo le ye gbɔ la, madzo. Ne èdi be manɔ ye gbɔ la, manɔ gbɔwò. Gake mègavɔ̃ na wò seselelãme ɖeɖefia o.’”\nMaryAnne hã se le eɖokui me be yeazi yeƒe seselelãmewo dzi esi ye srɔ̃ ku. Egblɔ be: “Metsi dzi le ɖokuinye me ale gbegbe ɖe alesi maɖo kpɔɖeŋu nyui ɖi na ame bubuwo ŋu, ale be nyemeɖe mɔ nye seselelãmewo dze o. Gake meva kpɔ emegbe be didi be mawɔ ɖokuinye ŋusẽtsoƒee na ame bubuwo menɔ kpekpem ɖe ŋunye o. Meva bu nye nɔnɔmea ŋu kpɔ eye megblɔ na ɖokuinye be, ‘Ne ewɔ na wò be nàfa avi ko la, fae. Mègawɔ ɖokuiwò ame sesẽe akpa o. Na wò seselelãmewo nado le lãme na wò.’”\nEyata Mike kple MaryAnne kafui be: Ðe mɔ ɖe wò nuxaxa la ŋu faa! Eye nyateƒe hãe woto. Nukatae? Elabena enye nane si hiã si ana wò seselelãmewo nado le mewò. Ne èɖe wò seselelãmewo fia la, ate ŋu aɖe nusi te ɖe dziwò la ɖa le dziwò. Seselelãmewo ɖeɖefia le mɔ si le dzɔdzɔme nu la nu ana nàtsɔ nukpɔsusu nyuitɔ abu wò seselelãmewoe ne ètsɔ nugɔmesese kpe ɖe eŋu eye nèse nyawo me nyuie.\nMenye amesiamee ɖea eƒe vevesese fiana le mɔ ma ke nu ya o. Eye nanewo, abe ne ame ƒe lɔlɔ̃tɔ la ku kpata alo ne ɣeyiɣi didi ƒe dɔdzedzee wui ene, ate ŋu akpɔ ŋusẽ ɖe amesiwo wògblẽ ɖe megbe ƒe seselelãme dzi. Gake ewɔ abe nu ɖeka aɖe ya li si ŋu kakaɖedzi le ene: Wò seselelãme dzizizi ate ŋu agblẽ nu le ŋuwò, le wò lãmesẽ kple wò seselelãme siaa ŋu. Ade dziwò wu sã le lãmesẽ gome ne èɖea wò seselelãmewo fiana. Aleke nàwɔe? Eŋuti ɖaŋuɖoɖo nyui aɖewo le Ŋɔŋlɔawo me.\nNuxaxa Ðeɖeɖa—Aleke Nàwɔe?\nNuƒoƒo ate ŋu akpe ɖe ŋuwò be nàɖee ɖa. Esi blemafofo Hiob vi ewoawo katã ku, eye dzɔgbevɔ̃e bubuwo hã dzɔ ɖe eya ŋutɔ dzi la, egblɔ be: “Nye agbe le ŋu nyɔm na nye luʋɔ, eyata mana konyifafa nado bababa [Hebrigbe, “matu ka nye konyifafa”], eye maƒo nu le nye vevesesewo me”! (Hiob 1:2, 18, 19; 10:1) Hiob magate ŋu axe mɔ ɖe eƒe konyifafa la nu o. Ele be wòatu kae, alo aɖee agblɔ, ele be ‘wòaƒo nu.’ Nenema ke Englandtɔ fefewɔla Shakespeare ŋlɔ ɖe Macbeth me be: “Gblɔ nusi do nuxaxa na wò; nuxaxa si dzi womekɔ nu le o ate ŋu aɖu ame dzi keŋkeŋ le ɖoɖoezizi me.”\nEyata wò seselelãmewo gbɔgblɔ na amesi nye ‘xɔlɔ̃ vavãtɔ’ si atsɔ veveseseɖeameti ase wò nyawo dzigbɔɖitɔe ana nàvo le ɖokuiwò me vie wu. (Lododowo 17:17) Nusiwo dzɔ ɖe dziwò kple wò seselelãmewo gbɔgblɔ nana be egɔme nya sena bɔbɔe wu eye wo gbɔ nya kpɔna wu. Eye ne amesi le nya la sem hã nye amesi ame ku na kpɔ eye wòte ŋu to eƒe kuxia me dzidzedzetɔe la, àte ŋu afɔ aɖaŋuɖoɖo aɖewo tso egbɔ siwo akpe ɖe ŋuwò be nàto eme ado. Esi nyɔnu aɖe ƒe vi ku la, egblɔ nusitae alesi wòƒo nu kple nyɔnu bubu si hã vi ku na abe eya ke ene la kpe ɖe eŋu be: “Esi mekpɔ be nu ma ke dzɔ ɖe ame aɖe hã dzi eye wòto eme do si naneke megblẽ le eƒe tamebubu kple seselelãmewo ŋu o, eye wògate ŋu le dzi dom le eme eye nuwo le ɖɔɖɔm ɖo le eƒe agbenɔnɔ me la, edo ŋusẽm ŋutɔ.”\nBiblia me kpɔɖeŋuwo fia be wò seselelãmewo ŋɔŋlɔ ɖi ate ŋu akpe ɖe ŋuwò nàɖe wò nuxaxawo afia\nKe ne wò seselelãmewo menya le gbɔgblɔm na wò o ɖe? Le Saul kple Yonatan ƒe ku megbe la, Dawid kpa konyifaha deƒutomename aɖe si me wògblɔ eƒe nuxaxawo le. Konyifaha sia va zu Biblia-gbalẽ si nye Samuel ƒe Agbalẽ Evelia ƒe nuŋlɔɖi la ƒe akpa aɖe. (Samuel II, 1:17-27; Kronika II, 35:25) Nenema ke ame aɖewo hã kpɔnɛ be enɔa bɔbɔe na yewo be yewoaŋlɔ yewoƒe seselelãmewo ɖe agbalẽ dzi. Ahosi aɖe gblɔ be yeŋlɔa yeƒe seselelãmewo ɖi eye le ŋkeke aɖewo megbe la, yexlẽa wo. Ekpɔ be esia kpe ɖe ye ŋu be yeƒe seselelãmewo nu fa.\nÈɖagblɔe alo ŋlɔe o, wò seselelãmewo ɖeɖefia ate ŋu akpe ɖe ŋuwò be nàɖe wò nuxaxa dzi akpɔtɔ. Ate ŋu aɖe ame nɔewo gɔmemasemase si ava ɖo mia dome hã ɖa. Nyɔnu aɖe si ƒe vi ku la ɖe nu me be: “Mía kple srɔ̃nye míese alesi srɔ̃tɔ bubu aɖewo gbe wo nɔewoe esi wo vi ku, eye míedi be wòadzɔ ɖe mía dzi nenema o. Eyata ɣesiaɣi si míekpɔ dziku eye míedi be míaɖe vodada na mía nɔewo la, míeƒoa nu le nya la ŋu kpɔa ta nɛ. Mexɔ se be ewɔwɔ alea na mía dome va le kplikplikpli wu.” Eyata nana be woanya wò seselelãmewo ate ŋu akpe ɖe ŋuwò be nànya be togbɔ be nu ɖeka ma kee bu na mi hã la, amewo ƒe nuxaxa ato vovo na wo nɔewo—ame aɖewo tɔ atsɔ kabakaba wu ame bubuwo tɔ, eye woaxa nu le mɔ vovovo nun hã.\nNu bubu si hã ana wò nuxaxa dzi naɖe akpɔtɔe nye avifafa. Biblia gblɔ be “avifaɣi li.” (Nyagblɔla 3:1, 4) Le nyateƒe me la, ame aɖe si míelɔ̃na ƒe kuɣi nyea ɣeyiɣi sia. Ewɔ abe avifafa le nuxaxa ta nye nu vevi siwo hiã hafi wò lãme nahaya la dometɔ ɖeka ene.\nÐetugbi aɖe ɖe alesi exɔlɔ̃ vevi aɖe kpe ɖe eŋu wòte ŋu do dzi le dadaa ƒe ku me la me na mí. Egblɔ be: “Xɔ̃nyea nɔ ŋunye ɣesiaɣi. Efaa avi kplim. Eƒoa nu kplim. Mete ŋu ɖea nye seselelãmewo fiana faa, eye esia kpe ɖe ŋunye ŋutɔ. Avifafa mekpe ŋu nam o.” (Kpɔ Romatɔwo 12:15.) Mele be avifafa nakpe ŋu na wò hã o. Abe alesi míekpɔe va yi ene la, ŋutsu kple nyɔnu xɔsetɔ siwo fa avi le nuxaxa ta si mewɔ abe ɖe wòle ŋu kpem na wo o ene ƒe kpɔɖeŋuwo bɔ ɖe Biblia me—tsɔ kpe ɖe Yesu Kristo tɔ hã ŋu.—Mose I, 50:3; Samuel II, 1:11, 12; Yohanes 11:33, 35.\nEdzɔa dzi na amewo le afi sia afi be woafa akɔ na yewo\nÀkpɔ be va ɖo ɣeyiɣi aɖe la, yeƒe seselelãmewo ate ŋu anɔ tɔtrɔm kabakaba. Zi ɖeka ɖeko nàfa avi si menye ɖe nèɖoe do ŋgɔ hafi o. Ahosi aɖe kpɔ be nuƒeƒle le fiase me (si nye nusi wòwɔna kple srɔ̃a ɖaa) naa yefaa avi, vevietɔ ne eɖe ŋu ɖi tsɔ nuɖuɖu aɖe si dzɔa dzi na srɔ̃a. Gbɔ dzi ɖi na ɖokuiwò. Eye megawɔ na wò be ele be yeazi avia ɖe ye ɖokui me o. Nenɔ susu me na wò be wonye nuxaxa ƒe akpa aɖe si le dzɔdzɔme nu eye wohiã hã.\nFɔɖiɖi ƒe Seselelãmewo Gbɔkpɔkpɔ\nAbe alesi míekpɔe va yi ene la, ne ame aɖewo ƒe lɔlɔ̃tɔ aɖe ku la, wobua fɔ wo ɖokui. Ate ŋu anye esia tae nuteƒewɔla Yakob xa nu vevie esi woblee wòsusu be ‘lã wɔadã aɖee’ vuvu Yosef. Yakob ŋutɔe dɔ Yosef ɖa be wòakpɔe ɖa be nɔviawo le nyuie hã. Eyata anɔ eme be fɔɖiɖi ƒe seselelãmewo anɔ fu ɖem na Yakob, abe ‘Nukatae meɖo Yosef ɖeɖe ɖa? Nukatae meɖoe ɖe afisi menya be lã wɔadãwo bɔ ɖo?’ ene.—Mose I, 37:33-35.\nÐewohĩ ewɔ na wò be nane si yemewɔ o hã tae yeƒe amea ku ɖo. Fɔɖiɖi ma kpɔkpɔ dze sii—eɖanye nu ŋutɔŋutɔ alo nusi wò ŋutɔ nèsusu ko o—nye nuxaxa ƒe nɔnɔme aɖe si sɔ le dzɔdzɔme nu eye ate ŋu akpe ɖe ŋuwò hã. Le esia hã me la, mègasusui be ele be yeazi seselelãme siawo ɖe ye ɖokui me o. Nuƒoƒo tso alesi nèsusui be yeɖi fɔ ŋu la ate ŋu ana gbɔɖeme si nèhiã vevie la wò.\nGake nyae be aleke gbegbe míeɖalɔ̃ ame aɖee o, míate ŋu akpɔ ŋusẽ ɖe amea ƒe agbe dzi o, míate ŋu axe mɔ ɖe “azãgbe kple nuɖiɖeame” hã nu na míaƒe lɔlɔ̃tɔwo o. (Nyagblɔla 9:11) Hekpe ɖe eŋu la, menye susu vɔ̃ aɖekee nèɖo ɖe amea ŋu o. Le kpɔɖeŋu me, esi nèɖoe be yeƒe amea nadze dɔ aku tae mèyi ɖɔkta gbɔ kaba oa? Kura o! Ke le nyateƒe me la, ɖe eƒe kua ƒe fɔɖiɖi le dziwòa? Ao.\nVidada aɖe srɔ̃ alesi wòakpɔ fɔɖiɖi ƒe seselelãme si nɔ eme esi vianyɔnu ku le lɔrifɔku me gbɔe. Egblɔ be: “Mebu fɔ ɖokuinye be medɔe. Gake meva kpɔe dze sii be susu mele eme be newɔ nam nenema o. Naneke megblẽ le eŋu be madɔe kpe ɖe fofoa ŋu o. Afɔku vɔ̃ɖi aɖe koe wònye dzɔ ɖe edzi.”\nÐewohĩ àgblɔ be, ‘Gake anye ne nu geɖe li si madi be magblɔ alo awɔ hafi.’ Nyateƒee, gake mía dometɔ kae agblɔ be ye ya yenye fofo, dada, alo vi deblibo? Biblia ɖo ŋku edzi na mí be: “Mí katã [míedaa vo] le nu geɖewo me. Ne ame aɖe meda vo le nuƒoƒo me o la, eyae nye ame blibo, eye wòkpɔ ŋusẽ bena, wòaɖu ŋutilã blibo la katã dzi.” (Yakobo 3:2; Romatɔwo 5:12) Eyata lɔ̃ ɖe nyateƒe si wònye be mède blibo o la dzi. “Ne ɖe mewɔ ale kple ale” ŋu bubu ɣesiaɣi mate ŋu atrɔ naneke o, ke boŋ alesi wò seselelãmewo nahaya kabae wòahe ɖe megbe.\nNe susu nyuiwo li si tae nèka ɖe edzi be nyateƒee, yedze agɔ ke menye le esi wòle wɔwɔm na wò nenema tae o la, ke bu—Mawu ƒe tsɔtsɔke—nu vevitɔ si léa agɔdzedze ɖesiaɖe ƒomevi nu la ŋu. Biblia ka ɖe edzi na mí be: “Yehowa, ne èbe, yealé vodadawo ɖi la, Aƒetɔ, ameka anɔ te ma? Elabena gbɔwò tsɔtsɔke le.” (Psalmo 130:3, 4) Màte ŋu agbugbɔ ɣeyiɣia ɖe megbe atrɔ naneke o. Gake àte ŋu abia Mawu ƒe tsɔtsɔke, le kukuɖeɖe me, ɖe vodada siwo nèwɔ va yi ta. Ke nukae wòle be nàwɔ? Ne Mawu do ŋugbe be yeatsɔ vodada siwo nèwɔ va yi ake wò la, ɖe mele be wò ŋutɔ hã nàtsɔe ake ɖokuiwò oa?—Lododowo 28:13; Yohanes I, 1:9.\nDziku la Nu Fafa\nÐe dzi kua wò vie, ɖewohĩ ɖe ɖɔktawo, dɔnɔdzikpɔlawo, xɔlɔ̃wo, alo amesi ku la gɔ̃ hã ŋua? Nyae be esia hã nye nusiwo dzɔna ne ame ku na ame dometɔ ɖeka. Ðewohĩ alesi kua ve wòe na nèkpɔ dziku nenema. Agbalẽŋlɔla aɖe gblɔ be: “Ne ènya be dzi le ye kum—menye be nàwɔ nu le dziku me o ke nànya be dzi le ye kum—ko hafi nàte ŋu avo tso nusi wògblẽna le ame ŋu la si me.”\nAkpe ɖe ŋuwò hã ne ègblɔ alesi dzi le kuwòmee, alo nàna ame aɖe nanya. Le mɔ ka nu? Menye le nuwɔwɔ le dziku helĩhelĩ me o. Biblia xlɔ̃ nu mí be afɔku le dziku léle ɖi me. (Lododowo 14:29, 30) Gake ne ègblɔe na xɔlɔ̃ nugɔmesenamela aɖe la, ate ŋu afa akɔ na wò. Eye ame aɖewo kpɔ be dɔ sesẽ wɔwɔ ne dzi le yewo kum la kpena ɖe yewo ŋu be wòfana na yewo kaba.—Kpɔ Efesotɔwo 4:25, 26 hã.\nGake togbɔ be wò seselelãmewo gbɔgblɔ faa anukwaretɔe le vevie hã la, ele be nàɖɔ ŋu ɖo. Vovototo gã aɖe le wò seselelãmewo gbɔgblɔ kple wo ɖeɖe ɖe amewo ŋu dome. Mehiã be nàbu fɔ ame aɖeke ɖe wò dziku kple dziɖeleameƒo la ta o. Eyata nenɔ susu me na wò be yeagblɔ yeƒe seselelãmewo, gake menye kple dzre o. (Lododowo 18:21) Kpekpeɖeŋu aɖe li si ƒo ɖesiaɖe ta si akpe ɖe ŋuwò le nuxaxa nu fafa me, eye eya ŋue míedi be míaƒo nu le azɔ.\nKpekpeɖeŋu si Tso Mawu Gbɔ\nBiblia ka ɖe edzi na mí be: “Yehowa tsɔ ɖe amesiwo ƒe dzi gbã gudugudu la gbɔ, eye wòxɔna na amesiwo ƒe gbɔgbɔ woƒo ƒu anyi.” (Psalmo 34:19) Nyateƒee, ƒomedodo si anɔ mia kple Mawu dome la ate ŋu akpe ɖe ŋuwò wu nu bubu ɖesiaɖe be nàdo wò lɔlɔ̃tɔ si ku la ƒe dzi. Le mɔ ka nu? Mawu ƒe Nya, Biblia, dzie wotu aɖaŋu nyui siwo katã míeɖo va ɖo afisia la ɖo alo wowɔ ɖeka kplii. Wo ŋudɔwɔwɔ ate ŋu akpe ɖe ŋuwò nàdo dzi.\nTsɔ kpe ɖe eŋu la, mègabu gbedodoɖa nu tsɛe o. Biblia de dzi ƒo na mí be: “Tsɔ wò nyawo dro ɖe Yehowa dzi, eyae akpɔ tawò; eye mana ke naɖe le ame dzɔdzɔe te akpɔ gbeɖe o.” (Psalmo 55:23) Ne nuƒoƒo kple xɔlɔ̃ si sea veve ɖe ame nu ate ŋu akpe ɖe ŋuwò la, ke aleke gbegbe wò dzimenyawo katã gbɔgblɔ na “akɔfafawo katã ƒe Mawu” la makpe ɖe ŋuwòe nye si!—Korintotɔwo II, 1:3.\nMenye ɖeko gbedodoɖa naa míaƒe lãme hayana ko evɔ o. ‘Gbedodoɖasela’ la do ŋugbe be yeana gbɔgbɔ kɔkɔe ye subɔla siwo bianɛ le anukwareɖiɖi me. (Psalmo 65:3; Luka 11:13) Eye Mawu ƒe gbɔgbɔ kɔkɔe, alo dɔwɔŋusẽ, ate ŋu ado ‘ŋusẽ si de ŋgɔ wu dzɔdzɔmetɔ’ wò be nàdo dzi tso ŋkeke yi ŋkeke. (Korintotɔwo II, 4:7) Ðo ŋku edzi be: Mawu ate ŋu akpe ɖe esubɔla nuteƒewɔlawo ŋu be woado dzi le fuɖenamenu ɖesiaɖe ƒomevi si woado goe me.\nNyɔnu aɖe si ƒe vi ku la ɖo ŋku alesi gbedodoɖa ƒe ŋusẽ kpe ɖe wo kple srɔ̃a ŋu le wo via ƒe kuku me dzi. Egblɔ be: “Ne míele aƒeme le zã me eye nuxaxaa wu tsɔtsɔ na mí la, míedoa gbe ɖa ɖekae sesĩe. Zi gbãtɔ si míewɔ nane kpɔ eya manɔmee—zi gbãtɔ si míeyi hamea ƒe kpekpe, takpekpe gbãtɔ si míeyi eya manɔmee la—míedo gbe ɖa bia ŋusẽdodo. Ne míefɔ ŋdi eye nuxaxa wu tsɔtsɔ na mí la, míedoa gbe ɖa biaa Yehowa be wòakpe ɖe mía ŋu. Le nu ɖeka eve aɖewo ta la, enye vevesese ŋutɔŋutɔ nam be nye ɖeɖe mazɔ va aƒea me. Eyata ɣesiaɣi ne nye ɖeɖe meva aƒea me la, meɖea kuku na Yehowa le gbedodoɖa me be wòakpe ɖe ŋunye be maɖe dzi ɖi vie.” Nyɔnu nuteƒewɔla ma xɔ edzi se vevie wòsɔ be gbedodoɖa mawoe kpe ɖe ye ŋu. Wò hã àte ŋu akpɔe be ne yedo gbe ɖa madzudzɔmadzudzɔe la, ‘Mawu ƒe ŋutifafa si ƒo tamesusuwo katã ta la adzɔ yeƒe dzi kple yeƒe tamebubuŋutetewo ŋu.’—Filipitɔwo 4:6, 7; Romatɔwo 12:12.\nKpekpeɖeŋu si Mawu nana la naa nɔnɔmewo trɔna vavã. Kristotɔ apostolo Paulo gblɔ be Mawu ‘faa akɔ na mí le míaƒe xaxawo katã me, bene míawo hã míate ŋu afa akɔ na amesiwo kpea fu sia fu.’ Nyateƒee, Mawu ƒe kpekpeɖeŋu meɖea vevesesea ɖa ya o, gake enaa wònya tsɔna wu. Mefia be màgafa avi o alo nàŋlɔ wò amea be o. Gake ana nàgaɖo wò nɔnɔ. Eye ne ekpe ɖe ŋuwò alea la, nusi me nèto ana nàse nu me na ame bubu siwo nuvevi wɔ nenema bɔbɔe wu eye nàse veve ɖe wo ti nyuie wu.—Korintotɔwo II, 1:4.\nNukata wòhiã be nàɖe mɔ na ɖokuiwò be nàxa nu faa?\nAleke nàwɔ wò vevesese la nafa na wò?\nAleke Ŋɔŋlɔawo ate ŋu akpe ɖe ŋuwòe be nàdo dzi le fɔbubuameɖokui kple dziku ƒe seselelãmewo me?\nMɔ ka nue ƒomedodo si anɔ mia kple Mawu dome ate ŋu akpe ɖe ŋuwò le be nàdo wò lɔlɔ̃tɔ si ku ƒe dzi?\nAɖaŋuɖoɖo siwo wɔa dɔ si akpe ɖe ame ŋu be woado dzi le nuxaxa me la dometɔ aɖewo ɖe?\nAɖaŋuɖoɖo Nyui Aɖewo\nÐo ŋu ɖe xɔlɔ̃wo ŋu: Ne ame bubuwo gblɔ be yewoakpe ɖe ŋuwò la, mègagbe o eye àte ŋu ana woakpe ɖe ŋuwò ŋutɔŋutɔ. Se egɔme be kpekpeɖeŋunana ate ŋu anye mɔ si nu woato aɖe woƒe seselelãmewo afia wò; ɖewohĩ ema wɔwɔ anɔ bɔbɔe na wo wu be woagblɔ alesi wose le wo ɖokui me na wò.—Lododowo 18:24.\nNɔ ŋudzɔ ɖe wò lãmesẽ ŋu: Nuxaxa ate ŋu ate ɖeɖi ŋuwò, vevietɔ le gɔmedzedzea me. Wò ŋutilã hiã ɖiɖiɖeme nyuie, kamedede si sɔ, kple nuɖuɖu nyui wu tsã. Anyo be nàva nɔ ɖokuiwò dom kpɔ le ƒomea ƒe ɖɔkta gbɔ ɣeaɖewoɣi.\nÐe asi le nyametsotso veviwo wɔwɔ ŋu gbɔ: Ne anya wɔ la, lala vie vaseɖe esime wò susu nadze akɔ anyi hafi nàtso nya me le nanewo abe wò aƒe dzadzra alo dɔ bubu si nàdi awɔ ene ŋu. (Lododowo 21:5) Ahosi aɖe gblɔ be ŋkeke geɖe le ye srɔ̃ ƒe ku megbe la, yetsɔ yeƒe nunɔamesi geɖe na amewo. Emegbe eva kpɔe be yetsɔ ŋkuɖodzinu siwo xɔ asi na ye la hã na amewo.\nGbɔ dzi ɖi na ɖokuiwò: Nuxaxa nɔa anyi eteƒe didina wu alesi ame geɖe susu. Ŋkuɖoɖo ame ƒe lɔlɔ̃tɔ si ku dzi ƒe sia ƒe ate ŋu agahe nuxaxa vɛ. Foto tɔxɛ aɖewo, hadzidziwo, alo ʋeʋẽ lilili aɖewo gɔ̃ hã ate ŋu ana nàfa avi. Dzɔdzɔmeŋutinusɔsrɔ̃ le ku ƒe dzɔdzɔ ɖe ame dzi ŋu ɖe alesi nuxaxa yia edzii me ale: “Amesi dzi ku dzɔ ɖo la ƒe seselelãme anɔ tɔtrɔm kabakaba nukutɔe, eye alesi wòaɖoe koŋ anɔ ŋku ɖom ɣeyiɣi aɖewo dzi la ava xɔ ɖe nusiwo nana wòɖoa ŋku ame kukua dzi siwo madi be yeakpɔ o la teƒe.” Na Yehowa ƒe ŋugbedodo nyuiwo nenɔ wò susu me.—Filipitɔwo 4:8, 9.\nGbɔ dzi ɖi na ame bubuwo: Dze agbagba nàgbɔ dzi ɖi na ame bubuwo. De dzesii be nusi dzɔ la ble fu lãme na wo. Esi womenya nya si woagblɔ o ta la, woatsɔ dzitsitsi agblɔ nya si mesɔ o.—Kolosetɔwo 3:12, 13.\nNɔ ŋudzɔ ɖe atike alo aha sesẽ tsɔtsɔ tsi wò nuxaxa nui ŋu: Ɣeyiɣi kpui aɖe koe atikewo alo ahamuame ate ŋu akpe ɖe ŋuwò. Ðɔkta koe wòle be wòafia atike si nàno la wò. Gake kpɔ nyuie; atike aɖewo zazã ɣesiaɣi ate ŋu azu numãme. Tsɔ kpe ɖe eŋu la, esiawo ana wò nuxaxa la nanɔ anyi eteƒe nadidi. Dɔléleŋutinunyala aɖe xlɔ̃ nu be: “Ele be woado dzi le dzɔgbevɔ̃e la me, akpe fu le nɔnɔme ma me ahaɖu edzi mlɔeba eye ne wona atike [amea] fũ tsɔ tsi esia nu madzemadzee la, ana nɔnɔmea nanɔ anyi eteƒe nadidi alo agblẽ eme.” Àkpɔ gbɔdzɔe si anɔ anyi ɖaa ne ède ŋugble le Yehowa ƒe tameɖoɖo wɔnukuwo ŋu.—Psalmo 1:2; 119:97.\nTrɔ ɖe gbesiagbedɔwo ŋu: Ðewohĩ gbã la, àzi ɖokuiwò dzi hafi ate ŋu agayi dɔ me, ayi asiƒleƒe, alo akpɔ agbanɔamedzi bubuwo gbɔ. Gake àkpɔe be wò gbesiagbedɔwo wɔwɔ aɖe vi geɖe na wò. Do vevie nu le Kristotɔwo ƒe dɔwo wɔwɔ me.—Tsɔe sɔ kple Korintotɔwo I, 15:58.\nMègavɔ̃ be yeana nuxaxa la nu natsi o: Nukutɔe la, amesiwo dzi ku dzɔ ɖo dometɔ aɖewo vɔ̃na be yewoana yewoƒe nuxaxa vevie nu natsi kple susu be afia be yewoƒe lɔlɔ̃ na amesi ku la nu le tsitsim. Gake menye nenemae o. Alesi natsi vevesesea nui la ana nàɖo ŋku nu vevi siwo atsi susu me na wò la dzi godoo.—Nyagblɔla 3:1, 4.\nMègatsi dzimaɖi madzemadzee o: Ðewohĩ àkpɔe be yetsi dzi be, ‘Nukae adzɔ ɖe dzinye fifia?’ Biblia ɖo aɖaŋu be míabu ŋkeke ɖeka ko ŋu zi ɖeka. Ahosi aɖe gblɔ be: “Agbenɔnɔ ɖe ŋkeke ɖesiaɖe ŋu kpe ɖe ŋunye ŋutɔ.” Yesu gblɔ na eƒe nusrɔ̃lawo be: “Migatsi dzimaɖi le etsɔ si gbɔna la, ƒe nuwo ŋuti o; elabena etsɔ si gbɔna la, adze agbagba le eya ŋutɔ ƒe nuwo ŋuti.”—Mateo 6:25-34.


Aleke Mawɔ Aɖu Nu Siwo Me Nunyiame Le? | Sɔhɛwo Biana Be\nGBE BUBU Afrikaans Albanian Amharic Arabic Arabic (Lebanon) Armenian Azerbaijani Bislama Brazil Tokunɔgbe Bulgarian Cambodian Catalan Cebuano Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Croatian Czech Danish Dutch Estonian Eŋlisi Eʋegbe Faroese Fijian Finnish Fon Franse Georgian German Greek Haitian Creole Hebrew Hiligaynon Hindi Hindi (Roman) Hungarian Iban Icelandic Iloko Indonesian Isoko Italian Japanese Javanese Kachin Kannada Kikuyu Kiluba Kinyarwanda Kirghiz Kirundi Korean Kwanyama Lingala Lithuanian Macedonian Malagasy Malay Malayalam Maya Myanmar Ndebele (Zimbabwe) Norwegian Oromo Ossetian Pangasinan Papiamento (Curaçao) Persian Polish Portuguese Portuguese (Portugal) Punjabi Romanian Russia Tokunɔgbe Russian Sango Serbian Serbian (Roman) Sesotho (South Africa) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Tarascan Tatar Telugu Tetun Dili Thai Tigrinya Tsonga Turkish Turkmen Twi Ukrainian Uzbek Uzbek (Roman) Valencian Vietnamese Welsh Yoruba\nAnɔ eme be ènya be ne yemeɖu nu siwo me nunyiame le o la, ate ŋu agblẽ nu le wò lãmesẽ ŋu. Zi geɖe la, ame siwo mele lãmesẽ me le woƒe sɔhɛme o la meva nɔa lãmesẽ me le woƒe tsitsime hã o, eya ta ade dziwò wu ne èsrɔ̃ ale si nànɔ nu ɖum nyuie fifia.\nNu kae nye nuɖuɖu si me nunyiame le?\nAleke mawɔ anɔ nuɖuɖu siwo me nunyiame le la ɖum?\nBiblia gblɔ na mí be ‘míada asɔ le nuwɔna me,’ eye esia bia be míada asɔ le míaƒe nuɖuɖu me hã. (1 Timoteo 3:11) Ne esia le susu me na mí la, ke anyo be míanya be . . .\nNuɖuɖu si me nunyiame le nye esi me nuɖuɖu ƒe hatsotsoawo katã le. Nuɖuɖu ƒe hatsotso atɔ̃awoe nye nu siwo me nyinotsi le, nuɖuɖu siwo me protein le, atikutsetsewo, amagbewo kple nukuwo. Ame aɖewo ɖea nuɖuɖu ƒe hatsotsoawo dometɔ ɖeka alo eve aɖewo ɖa le woƒe nuɖuɖu me, elabe wosusui be esia awɔe be yewoaɖe yewoƒe lolome dzi akpɔtɔ. Gake esia wɔwɔ ate ŋu ana nàte nunyiame vevi siwo wò ŋutilã hiã lae.\nTe mɔnu sia kpɔ: Ku nu me alo bia gbe wò ɖɔkta be nànya nu si tae wònyo be nàɖu nuɖuɖu ƒe hatsotso vovovoawo. Le kpɔɖeŋu me:\nNunyiame siwo míekpɔna tso nuɖuɖuwo abe bli kple agbeli ene me (Carbohydrates alo hydrates de carbone) ate ŋu ado ŋusẽ wò ŋutilã. Nuɖuɖu siwo me protein le ate ŋu akpe ɖe wò ŋutilã ŋu wòakpe akɔ kple dɔlékuiwo eye wòaɖɔ ŋutilãa ɖo. Ami aɖewo ɖuɖu le agbɔsɔsɔ nyuitɔ me ate ŋu awɔe be màxɔ dzidɔ kaba o eye wòana ŋusẽ nanɔ ŋuwò.\n“Medzea agbagba be mana nu siwo le nuɖuɖu ƒe hatsotsoawo katã me la ƒe ɖe nanɔ nye nuɖuɖu me le agbɔsɔsɔ nyuitɔ me. Azɔ hã, nyemekpɔe be egblẽ be maɖu vemevivinu alo ɖaƒlee aɖe zi ɖeka ya teti ɣeaɖewoɣi o. Gake menye emawo ɖeɖe koe wòle be ame nanɔ ɖuɖum o. Anyo be míada asɔ ɣesiaɣi.”—Brenda.\nNu siwo me nunyiame le ɖuɖu bia be ame nada asɔ. Esia fia be nàƒo asa na nu sue aɖe ko ɖuɖu alo nuɖuɖu zã zi ɖeka, eye be nàgate nuɖuɖu aɖe si doa dzidzɔ na wò la ɖokuiwò keŋkeŋ o.\nTe esia kpɔ: Le ɣleti ɖeka me la, lé ŋku ɖe nu siwo nèɖuna ŋu. Zi nenie nèwɔ nu siwo ŋu míeƒo nu tsoe fifia be nàƒo asa na la dometɔ ɖeka? Asitɔtrɔ kawoe nàte ŋu awɔ be nànɔ nu siwo me nunyiame le ɖum?\n“Tsã la, meɖua nu siwo me ŋutilãnyinu (calories) le fũu la zã zi ɖeka eye ɣebubuɣiwo la, meɖua nu siwo me ŋutilãnyinu mele tututu o. Mlɔeba, metso nya me be nyemagatsi dzi ɖe ŋutilãnyinu ƒe agbɔsɔsɔ si le nye nuɖuɖu me ŋu o, maɖɔ ŋu ɖo be nyemagaɖu nu tsu o, eye matɔ te nu si ɖum mele ne menya ɖi ƒo ko. Exɔ ɣeyiɣi, gake fifia meɖua nu siwo me nunyiame le le agbɔsɔsɔ nyuitɔ me.”—Hailey.\nWɔ ɖoɖo ɖe nu si nàɖu ŋu do ŋgɔ. Biblia gblɔ be: “Veviedola ƒe ɖoɖowo hea dzidzedzekpɔkpɔ vanɛ.” (Lododowo 21:5) Hafi nu siwo me nunyiame le ɖuɖu nama mí la, ele be míawɔ ɖoɖo nyui ɖe nu siwo míanɔ ɖuɖum ŋu.\n“Ebia ɖoɖowɔwɔ be nàɖu siwo me nunyiame le, eye zi geɖe la, ehiã be wò ŋutɔ nàɖae le aƒe me. Togbɔ be ema wɔwɔ mele bɔbɔe o hã la, mlɔeba eɖea vi wu, eye ate ŋu aɖe ga si nàzã dzi akpɔtɔ.”—Thomas.\nÐu nu siwo me nunyiame le ɖe esiwo me nunyiame mele o la teƒe. Biblia gblɔ be: “Lé nunya vavãtɔ me ɖe asi.” (Lododowo 3:21) Nunya vavãtɔ akpe ɖe ŋuwò be nàbu mɔ siwo dzi nàto aɖu nu siwo me nunyiame le ŋu eye nànɔ nu siwo aɖe vi na wò la ɖum.\n“Medzea agbagba be maɖu nu siwo me nunyiame le ɖe esiwo me nunyiame mele o teƒe zi ɖeka gbe sia gbe. Le kpɔɖeŋu me, le esi teƒe be maɖu kpetike la, meɖua apple (pomme) boŋ. Kaka makpɔa, meva nɔ nu siwo me nunyiame le la ɖum geɖe wu!”—Kia.\nMègatsi dzi fũu akpa o. Biblia gblɔ be: ‘Ðu wò abolo kple dzidzɔ.’ (Nyagblɔla 9:7) Be nàɖu nu siwo me nunyiame le mefia be màse vivi na wò nuɖuɖu o, eye mefia hã be nàtsi dzi ɖe nu sia nu si nàɖu la ŋu o. Ne ehiã be nàɖe wò lolome dzi akpɔtɔ gɔ̃ hã la, ɖo ŋku edzi be wò taɖodzinue nye be nànɔ lamesẽ me. Mègatsi dzi fũu akpa ɖe nu siwo nèdina tso ɖokuiwò si la ŋu o.\n“Nyitsɔ laa la, medze agbagba be maɖi ku vie gake le esia wɔwɔ me la, nyemewɔ dɔfu ɖokuinye alo te nuɖuɖu aɖewo ɖokuinye o, eye nyemebua fɔ ɖokuinye ne meɖu vemevivinu aɖe hã o. Melɔ̃ ɖe edzi be esia wɔwɔ manɔ bɔbɔe nam o eye be ehiã be mawɔ asitɔtrɔwo le nu siwo meɖuna ŋu gbe sia gbe.”—Melanie.\n“Ne nyemele aƒe me o eye dɔ le wuyem la, nyemeɖua nu gbagbe aɖeke o. Esia tae medina be maɖa nu ɖe asi alo nuɖuɖu aɖe nanɔ ŋunye. Ne mewɔe alea la, enɔa bɔbɔe nam be maɖu nu nyui.”—Delayna.\n“Dzi ate ŋu aɖe le ƒowò ne èkpɔ be ame aɖewo ɖua nu sia nu si wodi evɔ meɖea fu na wo o. Gake mègatsɔ ɖokuiwò sɔ kple wo o. Dze agbagba nànya nuɖuɖu siwo nyo na wò eye nànɔ wo ɖum.”—Andrew.\nNumetoto: Aleke Mawɔ Aɖu Nu Siwo Me Nunyiame Le?\nWɔ ɖoɖo ɖe nu si nàɖu ŋu do ŋgɔ. Wò ŋutɔ ɖa nuɖuɖu si nàɖu tsɔ wu be nànɔ ɖaƒlee ɖe sia ɖe si nèkpɔ la ƒlem.\nÐu nu siwo me nunyiame le ɖe esiwo me nunyiame mele o la teƒe. Na numeɖenu nyuiwo nanɔ alɔ dzi na wò tsɔ wu be nàƒle akpɔnɔ vivi aɖu kple aha vivi.\nMègatsi dzi fũu akpa o. Mègatsɔ ɖokuiwò sɔ kple ame bubuwo o.\nÐe wòsesẽna na wò be nàɖu nu ɖe ɖoɖo nu ahade kamea? Le video kpui sia me la, sɔhɛwo gblɔ nu siwo wowɔna hafi nɔa lãmesẽ me.\nƉoe Ɖe Amewo Ɖoe Ɖe Amewo Aleke Mawɔ Aɖu Nu Siwo Me Nunyiame Le?


Ezazã Ŋuti Ðoɖo—Senyawo | JW.ORG\nGBE BUBU Acholi Adza Afrikaans Ahanta Albania Tokunɔgbe Albanian Alur Amharic Arabic Arabic (Iraq) Arabic (Jordan) Arabic (Lebanon) Arabic (Syria) Argentina Tokunɔgbe Armenian Armenian (West) Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Batak (Toba) Bengali Betsimisaraka (Northern) Betsimisaraka (Southern) Bicol Bislama Bissau Guinean Creole Blackfoot Bomu Bosnian Britain Tokunɔgbe Bulgarian Cambodian Catalan Cebuano Changana (Zimbabwe) Chichewa Chile Tokunɔgbe Chin (Falam) Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Chitonga (Zimbabwe) Chitumbuka Chiyao Chokwe Cinamwanga Congo Tokunɔgbe Costa Rica Tokunɔgbe Croatia Tokunɔgbe Croatian Czech Côte d’Ivoire Tokunɔgbe Dagaare Dangme Danish Diola Dogon (Toro So) Douala Drehu Dutch Ecuador Tokunɔgbe Edo El Salvador Tokunɔgbe Esan Estonia Tokunɔgbe Estonian Ethiopia Tokunɔgbe Eŋlisi Eʋegbe Fante Faroese Fataluku Fijian Finland Tokunɔgbe Finnish Fon Frafra France Tokunɔgbe Franse Frisian Fulfulde (Cameroon) Ga Galician Garifuna Georgian German Ghana Tokunɔgbe Greek Greenlandic Guarani Guatemala Tokunɔgbe Guerze Gun Guéré Haitian Creole Haya Hebrew Hiligaynon Hindi Hmong (Ɣi) Honduras Tokunɔgbe Hungarian Iban Ibinda Icelandic Igbo Iloko Indonesia Tokunɔgbe Indonesian Ireland Tokunɔgbe Irish Isoko Israel Tokunɔgbe Italian Italy Tokunɔgbe Japan Tokunɔgbe Japanese Javanese Jula Kabiye Kabuverdianu Kachin Kalanga (Zimbabwe) Karen (S'gaw) Kazakh Kikaonde Kikongo Kikuyu Kimbundu Kinyarwanda Kirghiz Kisi Kongo Konkani (Devanagari) Konkani (Roman) Korea Tokunɔgbe Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Kyangonde Latgalian Latvia Tokunɔgbe Latvian Lingala Lithuanian Logo Loma Low German Luganda Macedonian Macushi Madagascar Tokunɔgbe Madura Maithili Makasae Malagasy Malawi Tokunɔgbe Malay Malayalam Malaysia Tokunɔgbe Mam Mambae (Ermera) Mandinka Mandjak Mangbetu Maninkakan (Eastern) Mano Marathi Mauritian Creole Mazahua Mende Meru Mexico Tokunɔgbe Mingrelian Mixtec (Huajuapan) Mizo Mongolian Moore Myanmar Myanmar Tokunɔgbe Nahuatl (Huasteca) Nambya Ndebele (Zimbabwe) Ndonga Nepal Tokunɔgbe Nepali Netherlands Tokunɔgbe New Zealand Tokunɔgbe Newari Ngangela Nias Nicaragua Tokunɔgbe Nigeria Tokunɔgbe Nigerian Pidgin Niuean Nivaclé Norwegian Nyaneka Nzema Obolo Oromo Otomi (Mezquital Valley) Panama Tokunɔgbe Pangasinan Papel Papiamento (Aruba) Papiamento (Curaçao) Pemon Pennsylvania German Persian Piaroa Pidzin (Kamerun) Pilagá Poland Tokunɔgbe Polish Pomeranian Portuguese Portuguese (Portugal) Pular Punjabi Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Cuzco) Quechua (Huaylla Wanca) Quichua (Cañar) Quichua (Chibuleo) Quichua (Chimborazo) Quichua (Imbabura) Quichua (Santiago del Estero) Quichua (Tena) Rarotongan Romanian Romany (Albania) Romany (Argentina) Romany (Eastern Slovakia) Runyankore Russian Rutoro Saramaccan Sarnami Sehwi Senoufo (Cebaara) Sepedi Serbian Serbian (Roman) Serer Setswana Shona Shuar Shughni Sidama Sindhi Sinhala Slovak Slovenian Somali Spain Tokunɔgbe Spanish Sranantongo Susu Svan (Anyiehe) Svan (Dziehe) Swahili Swati Swedish Tagalog Tahitian Taiwan Tokunɔgbe Tajiki Tandroy Tankarana Tarascan Tatar Telugu Tetun Dili Thai Thailand Tokunɔgbe Ticuna Tigrinya Tiv Toba Tojolabal Tok Pisin Tongan Toupouri Turkish Ukrainian Umbundu Urdu Urhobo Uruguay Tokunɔgbe Uruund Uzbek Uzbek (Roman) Valencian Venezuela Tokunɔgbe Vezo Vietnamese Voru Wallisian Waray-Waray Welsh Wichi Wolof Xhosa Yoruba Yukpa\nNutɔnyenye Ƒe Gomenɔamesi\n© 2014 Watch Tower Bible and Tract Society of Pennsylvania, Inc. Míawo koe kpɔ mɔ awɔe.\nWatchtower Bible and Tract Society of New York, Inc. (“Watchtower”) tɔe nyatakakadzraɖoƒe sia nye eye eyae kpɔa edzi hã. Nuŋlɔɖi kple nyatakaka siwo katã le nyatakakadzraɖoƒe sia nye Watch Tower Bible and Tract Society of Pennsylvania tɔ eye eya gbɔe wòtso, negbe ɖe míefia asi teƒe bubu ko.\nAdobe, Adobe dzesi, Acrobat kple Acrobat dzesiwo nye Adobe Systems Incorporated ƒe nutɔnyenyedzesiwo. iTunes kple iPod nye Apple Inc. ƒe nutɔnyenyedzesiwo. Nutɔnyenyedzesi kple nutɔnyenyedzesi siwo wode agbalẽ me le se nu bubuwo katã nye wo wɔla vovovoawo tɔ.\nNyatakakadzraɖoƒea Zazã Ŋuti Ðoɖo Kple Ezazã Ŋuti Mɔɖeɖe\nEzazã Ŋuti Ðoɖo sia me nyawo dzie wòle be nàwɔ ɖo le nyatakakadzraɖoƒe sia zazã me. Ne èzã nyatakakadzraɖoƒe sia la, efia be èda asi ɖe Ezazã Ŋuti Ðoɖo la me nyawo katã dzi bliboe. Ne mèda asi ɖe Ezazã Ŋuti Ðoɖo sia me nyawo dzi o alo mèda asi ɖe Ezazã Ŋuti Ðoɖo sia me nyawo ƒe akpa aɖe dzi o la, ke mègazã nyatakakadzraɖoƒe sia o.\nNu kawoe sɔ nàte ŋu awɔ le nyatakakadzraɖoƒea? Àte ŋu aʋu nɔnɔmetata siwo nutɔnyenyesewo bla akpɔ alo awɔ woƒe kɔpi, mɔ̃dzigbalẽwo, hadzidziwo, fotowo, agbalẽmenyawo, videowo (“Edzinuwo”) le nyatakakadzraɖoƒe sia na wò ŋutɔ wò zazã, gake manye ɖe asitsatsa ta o, eye nàkpɔ egbɔ awɔ ɖe sedede siwo dze le ete kple Ezazã Ŋuti Ðoɖo sia ƒe akpa bubuwo la dzi. Eya ta masɔ be nàwɔ nu siwo gbɔna o:\nAɖe nyatakakadzraɖoƒe sia dzi nuwo ada ɖe internet (nyatakakadzraɖoƒewo, faɛl-mama nyatakakadzraɖoƒewo alo hahokadodowo) dzi o;\nAtsɔ nyatakakadzraɖoƒe sia dzi nuwo alo woƒe akpa aɖe ade kɔmpiutaɖoɖo aɖe dzi ahaɖe ɖe go;\nAgbugbɔ nyatakakadzraɖoƒe sia dzi nuwo awɔ, atrɔ asi le wo ŋu, akɔpi wo alo awɔ wo ŋu dɔ le mɔ aɖe nu hena asitsatsa alo atsɔ adi ga (nenye be menye viɖe tae o hã), eye esia lɔ kɔmpiutaɖoɖo siwo wozã nyatakakadzraɖoƒe sia dzi nuwo tsɔ wɔ alo siwo do ka kple nyatakakadzraɖoƒe sia (eɖanye esiwo li ɖaa alo esiwo trɔna) la ɖe eme;\nAʋu nyatakakadzraɖoƒe sia kple susu be yeatrɔ asi le nyatakakadzraɖoƒea ƒe agununyatakakawo alo edziŋudɔwɔnuwo ŋu alo ama wo na amewo, azã mɔnu siwo wotsɔ ɖea nyatakakawo le kɔmpiuta dzi alo kɔmpiutaɖoɖo siwo ɖea nyatakakadzraɖoƒe ƒe agununyatakakawo (siwo dometɔ aɖewoe nye nyatakakadzraɖoƒea ƒe dɔwɔɖoɖoa ƒe nyatakakadzesiwo kple nyatakakawo ɖeɖe to mɔ vovovowo nu) le nyatakakadzraɖoƒe sia dzi alo le mɔ si lɔ nyatakakadzraɖoƒe sia ɖe eme nu;\nAzã nyatakakadzraɖoƒea alo edzinuwo le mɔ gbegblẽ nu, ate ŋu anye be woado kplamatsɛ eƒe dɔwɔwɔ alo ato mɔnu aɖe si ŋu womeɖe mɔ ɖo o la dzi aʋu nyatakakadzraɖoƒea alo edzinuwo;\nAzã nyatakakadzraɖoƒe sia le mɔ si agblẽ nu le nyatakakadzraɖoƒea ŋutɔ alo eƒe dɔwɔwɔ ŋu, alo esi ana be ezãlawo magate ŋu aʋui o; alo azãe le mɔ manɔsenu, mɔ fitifiti alo mɔ gbegblẽ aɖe nu, alo azãe atsɔ awɔ nu fitifiti, nu manɔsenu alo nu gbegblẽ;\nAzã nyatakakadzraɖoƒea atsɔ awɔ nu siwo lɔ asitsatsa ɖe eme.\nEzazã Ŋuti Ðoɖoa Dzi Dada\nNe èda Ezazã Ŋuti Ðoɖo sia me nya aɖe dzi la, Watchtower ate ŋu aɖe afɔ siwo hiã atsɔ akpɔ ɖoɖodzidada ma gbɔe, ate ŋu anye flitete ɖe mɔnukpɔkpɔ si su asiwò be nàzã nyatakakadzraɖoƒea la me, mɔxexe na wò be màgate ŋu aʋu nyatakakadzraɖoƒea o, mɔxexe ɖe kɔmpiuta siwo zãa wò IP adrɛs nu be womagaʋu nyatakakadzraɖoƒea o, alo ate ŋu agblɔ na dɔwɔƒe si naa internet wò be wòaxe mɔ na wò be màgaʋu nyatakakadzraɖoƒea azɔ o, eye/alo atsɔ nya ɖe ŋuwò le ʋɔnudrɔ̃ƒe, evɔ mèkpɔ mɔ atsɔ nya aɖeke ɖe Watchtower ƒe gomenɔamesi bubu siwo le Ezazã Ŋuti Mɔɖeɖe sia me ŋu o.\nWatchtower ate ŋu atrɔ asi le Ezazã Ŋuti Ðoɖo sia me nyawo ŋu ɣeaɖewoɣi. Ezazã Ŋuti Ðoɖo yeye ɖe sia ɖe si míada ɖe nyatakakadzraɖoƒe sia me nyawo abla nyatakakadzraɖoƒe sia zãlawo tso gbe si gbe wodae ɖe nyatakakadzraɖoƒea. Taflatsɛ nɔ nyatakaka siwo le afi sia xlẽm edziedzi ale be nàte ŋu anya asitɔtrɔ yeye siwo woawɔ.\nSe Kple Ʋɔnudrɔ̃nyawo\nNew York Du si le United States (États-Unis) ƒe sewo dzie wotu Ezazã Ŋuti Ðoɖo sia me nyawo ɖo, nenye be womesɔ kple teƒe bubuwo tɔ o gɔ̃ hã. New York Du si le United States (États-Unis) ƒe ʋɔnudrɔ̃ƒewoe akpɔ senya ɖe sia ɖe si aku ɖe Ezazã Ŋuti Ðoɖo sia me nyawo ŋu la gbɔ.\nEmenya Ðe Sia Ðe Le Eɖokui Si\nNe ʋɔnudrɔ̃ƒe aɖe tso nya me be Ðoɖo sia me nya aɖe mesɔ o, mawɔ dɔ o alo mele se nu o la, esia maxe mɔ ɖe Ðoɖo la me nya bubuwo dzi wɔwɔ nu o. Nenye be Watch Tower mekpɔ egbɔ be wowɔ ɖe Ðoɖo sia me nya aɖe dzi o la, esia mefia be ɖe megadi be woawɔ ɖe Ðoɖo la me nya ma dzi alo gome mele esi be wòana woawɔ wo dzi tae o.\nEzazã Ŋuti Ðoɖo sia nye ɖoɖo blibo si le wò kple Watchtower dome ku ɖe nyatakakadzraɖoƒe sia zazã ŋu, eye ɖoɖo yeye sia va xɔ ɖoɖo siwo katã dzi nèda asi ɖo tsã ku ɖe nyatakakadzraɖoƒea zazã ŋu la teƒe.


GBE BUBU Albanian Arabic Armenian (West) Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Ga German Greenlandic Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Myanmar Norwegian Papiamento (Curaçao) Polish Portuguese Rarotongan Romanian Samoan Sepedi Setswana Silozi Slovak Slovenian Spanish Sranantongo Swahili Swedish Thai Tsonga Turkish Ukrainian Urdu Vietnamese\n“HAKPALA Dawid gblɔ le eƒe amegãkuku me be: “Menɔ ɖevime tsã, eye azɔ metsi, ke nyemekpɔ be, wogblẽ ame dzɔdzɔe ɖi, eye viawo ɖo abologbe kpɔ o.” (Psalmo 37:25) Yehowa Mawu lɔ̃a ame dzɔdzɔewo eye wòléa be na wo lɔlɔ̃tɔe. Le eƒe Nya Biblia me la, exlɔ̃ nu tadeagula vavãtɔwo be woadi dzɔdzɔenyenye.—Zefanya 2:3.\nDzɔdzɔenyenye nye nu dzɔdzɔe wɔwɔ le Mawu ŋkume to wɔwɔ ɖe eƒe dzidzenu siwo ku ɖe nyui kple vɔ̃ ŋu dzi. Biblia ƒe agbalẽ si nye Lododo ta 10 lia de dzi ƒo be míawɔ Mawu ƒe lɔlɔ̃nu esi wòhe susu yi gbɔgbɔmeyayra gbogbo siwo amesiwo wɔna ɖe edzi kpɔna la dzi. Esiawo dometɔ aɖewoe nye gbɔgbɔmenuɖuɖu dami, dɔ ɖevi si naa dzidzeme, kple ƒomedodo nyui me nɔnɔ kple Mawu kpakple amegbetɔ. Ke na míade ŋugble le Lododo 10:1-14 ŋu azɔ.\nAmeʋãnu Nyui Aɖe\nÐikeke aɖeke mele eme o be nya siwo wotsɔ ʋu ta la nui na míenya amesi Lododo ƒe agbalẽ ƒe akpa si kplɔe ɖo ŋlɔlaa nye. Exlẽ be: “Salomo ƒe Lododowo.” Esi blema Israel-fia Salomo nɔ nu ƒom tso ameʋãnu nyui aɖe si ado ŋusẽ mí míawɔ nu nyui ŋu la, egblɔ be: “Ðevi nyanu doa dzidzɔ na fofoa; ke ɖevi tsibome enye nuxaxa na dada.”—Lododowo 10:1.\nAleke gbegbe dzilawo xaa nui enye esi ne wo viwo dometɔ aɖe gbe nyateƒe Mawu gbagbe la subɔsubɔ! Fia nyanu la he susu yi vidadaa ƒe nuxaxa dzi koŋ, ɖewohĩ be wòatsɔ afia be eyae xaa nu wu. Alea wòdzɔe vavã le Doris gome. * Egblɔ be: “Esi mía vi si xɔ ƒe 21 gbe nyateƒea la, ezu dzigbãnya na mía kple srɔ̃nye Frank. Nye vevesesea nu va sẽ wu Frank tɔ gɔ̃ hã. Ƒe 12 va yi gake vevesesea gakpɔtɔ li.”\nÐeviwo ƒe nuwɔna kpɔa ŋusẽ ɖe wo fofo ƒe dzidzɔkpɔkpɔ dzi eye wògbãa dzi na wo dada. Mina míawɔ nu le nunya me ne míahe dzidzɔ vɛ na mía dzilawo. Eye vevietɔ, mina míado dzidzɔ na mía Fofo si le dziƒo, Yehowa.\n‘Woɖi Ƒo na Ame Dzɔdzɔe La’\nFia la gblɔ be:“Kesinɔnu madzɔmadzɔ menye viɖe aɖeke o; ke dzɔdzɔenyenye ɖea ame tsoa ku me.” (Lododowo 10:2) Nya siawo le vevie na Kristotɔ vavã siwo gogo nuwuɣia ŋutɔ. (Daniel 12:4) Ame mavɔ̃mawuwo ƒe xexeame tsɔtsrɔ̃ tu aƒe. Amegbetɔwo ƒe ametakpɔnuwo—siwo nye nuzazãwo, ga alo asrafowo—dometɔ aɖeke mate ŋu axɔ na wo le “xaxa gã” si gbɔna la me o. (Nyaɖeɖefia 7:9, 10, 13, 14) “Nuteƒewɔlawo [ɖeɖekoe] anɔ anyigba la dzi, eye ame maɖifɔwo asusɔ ɖe edzi.” (Lododowo 2:21) Ekema mina míayi edzi adi ‘fiaɖuƒe la kple Mawu ƒe dzɔdzɔenyenye gbãgbiagbã.’—Mateo 6:33.\nMahiã be Yehowa subɔlawo nalala xexeme yeye si ŋugbe wodo nava hafi Mawu nayra wo o. “Yehowa megbea ame dzɔdzɔewo ƒe dɔwuamenutsitsi o; ke etutua ame vɔ̃ɖiwo ƒe didi ɖa.” (Lododowo 10:3) Yehowa na gbɔgbɔmenuɖuɖu gbogbo aɖe to “dɔla nuteƒewɔla kple aɖaŋudzela” la dzi. (Mateo 24:45) Gɔmesese le eme be ame dzɔdzɔe “[natso] aseye le dzi ƒe dzidzɔkpɔkpɔ ta” vavã. (Yesaya 65:14) Sidzedze vivia eƒe luʋɔ nu. Gbɔgbɔmekesinɔnuwo didi doa dzidzɔ nɛ. Ame vɔ̃ɖi ya menya nusiawo ƒe ɖeke o.\n‘Veviedodo Wɔa Ame Kesinɔtɔ’\nAme dzɔdzɔe gakpɔa viɖe le mɔ bubu nu. “Amesi wɔa alɔgblɔlɔ le dɔ ŋu la, aɖo ko, ke veviedola ƒe asi hea kesinɔnu vɛ. Amesi ƒoa nu ƒu le dzomeŋɔli la, vi nyanue; amesi dɔa alɔ̃ le nuŋeɣi la, vi wɔŋukpenanue.”—Lododowo 10:4, 5.\nNusɔsrɔ̃ vevi aɖe le nya si fia la gblɔ na dɔwɔlawo me, ne nuŋeɣi ɖo. Menye akɔlɔẽdɔɣie nuŋeɣi nye o. Kutrikuɣi kple dɔwɔwɔ gaƒoƒo geɖe wònye. Nyateƒee, ɣeyiɣi si woawɔ nu kpatae wònye.\nEsi ame nuƒoƒoƒue nɔ susu me na Yesu ke menye nukuwo o ta la, egblɔ be: “Nuŋeŋe la sɔ gbɔ; ke nuŋelawo mede ha o. Eyaŋuti miɖe kuku na nuŋeŋe ƒe Aƒetɔ la [Yehowa Mawu] bena, wòadɔ dɔwɔlawo aɖo ɖe eƒe nuŋeŋe la me.” (Mateo 9:35-38) Le ƒe 2000 me la, amesiwo wu miliɔn 14 de Yesu ƒe ku ƒe Ŋkuɖodzia ɖuƒe—wowu Yehowa Ðasefowo ƒe xexlẽme teƒe eve. Ekema amekae agblɔ be ‘nukuawo meƒu xoxo, eye wonyo na ŋeŋe o’? (Yohanes 4:35) Tadeagula vavãwo biaa Aƒetɔa be wòadɔ dɔwɔla geɖe ɖa, esime woa ŋutɔwo le vevie dom nusrɔ̃lawɔwɔdɔa le ɖekawɔwɔ me kple woƒe gbedodoɖawo. (Mateo 28:19, 20) Eye aleke gbegbe Yehowa yra ɖe woƒe agbagbadzedze dzi enye esi! Le ƒe 2000 subɔsubɔƒea me la, wona nyɔnyrɔ ame yeye 280,000 kple edzivɔwo. Amesiawo hã le agbagba dzem be yewoava zu Mawu ƒe Nya fialawo. Neva eme be dzi nadzɔ mí eye míaƒe dzi nadze eme le nuŋeɣi sia esi míele gome kpɔm bliboe le nusrɔ̃lawɔwɔdɔa me.\n‘Yayra Ava Eƒe Ta Dzi’\nSalomo yi edzi gblɔ be: “Yayra ava ame dzɔdzɔe ƒe ta dzi, ke ŋutasesẽ ɣla ɖe ame vɔ̃ɖiwo ƒe nu me.”—Lododowo 10:6.\nAmesi ƒe dzime kɔ hele dzadzɛ naa eƒe dzɔdzɔenyenye dzena ƒã. Amenuveve le eƒe nuƒo me eye wòtua ame ɖo, eƒe nuwɔnawo kpena ɖe ame ŋu eye wònyoa dɔme. Amewo xɔnɛ kple dzidzɔ. Amesia ƒe nu dzea amewo ŋu—woyra nɛ—si fia be woƒoa nu nyui le eŋu.\nLe go bubu me la, ame vɔ̃ɖi léa fu ame alo gblɔa nya vɔ̃ tso amewo ŋu eye wòɖoa tame vɔ̃ ɖe ame bubuwo ŋu. Eƒe nyawo avivi eye ‘wòaɣla ŋutasesẽ’ ɖe eƒe dzime, ke hã mlɔeba ava sẽ ŋuta le amewo ŋu alo adzu wo gaglã. (Mateo 12:34, 35) Alo le mɔ bubu nu la, “ŋutasesẽ ɣla ɖe [alo tsi] ame vɔ̃ɖiwo ƒe nu me.” (Lododowo 10:6, NW ƒe etenuŋɔŋlɔ) Esia fia be zi geɖe la ame vɔ̃ɖi kpɔa nusi wòwɔ teƒeɖoɖo tsoa amewo gbɔ, si nye fuléle. Nusia va le abe ɖe womiã nu nɛ be wòazi ɖoɖoe ene. Yayra kae amesia akpɔ mɔ na tso amewo gbɔ?\nIsrael-fia la ŋlɔ be: “Ŋkuɖoɖo ame dzɔdzɔe la dzi zua yayra, ke ame vɔ̃ɖi la ƒe ŋkɔ nyunyɔna.” (Lododowo 10:7) Woɖoa ŋku ame dzɔdzɔe ƒe nyuiwɔwɔwo dzi ɣesiaɣi, vevietɔ tso Yehowa Mawu gbɔ. Le Yesu ƒe nuteƒewɔwɔ yi ɖe ku me ta la, ‘exɔ ŋkɔ gã si ƒo’ mawudɔlawo tɔ ta. (Hebritɔwo 1:3, 4) Egbea, Kristotɔ vavãwo ɖoa ŋku ŋutsu kple nyɔnu wɔnuteƒe siwo nɔ anyi do ŋgɔ na Kristotɔwo dzi hesrɔ̃a woƒe kpɔɖeŋuwo. (Hebritɔwo 12:1, 2) Aleke gbegbe esia to vovo tso ame vɔ̃ɖi ƒe ŋkɔ gbɔe enye si, si va zua ŋunyɔ kple nu ƒaƒã! Ẽ, “ŋkɔ nyui xɔxɔ ƒo kesinɔnu geɖe ta, eye ŋudzedzekpɔkpɔ nyo wu klosalo kple sika.” (Lododowo 22:1) Neva eme be míawɔ ŋkɔ nyui le Yehowa kple mía havi amegbetɔ gbɔ.\n‘Nuteƒewɔla Azɔ Dedie’\nSalomo gblɔ vovototo si le nunyala kple bometsila dome be: “Amesi nunya le tagbɔ na la, xɔa sedede na eɖokui; ke bometsila, si glãgbɔ li na la, dea eɖokui gbegblẽ me.” (Lododowo 10:8) Nunyala nya be ‘ŋutsu ƒe zɔzɔme mele eya ŋutɔ si me ne eƒe azɔlime nato mɔ ɖeka o.’ (Yeremya 10:23) Enya Yehowa ƒe mɔfiafia didi ƒe vevienyenye hexɔa Mawu ƒe sededewo kple dzidzɔ. Ke bometsila si glãgbɔ li na ya menya nu vevi sia o. Eƒe nuƒoƒo vivivo akplɔe ayi gbegblẽ me.\nAme dzɔdzɔe gakpɔa dedienɔnɔ si ame vɔ̃ɖi mekpɔna o. “Amesi ƒe azɔlime ŋu fɔɖiɖi mele o la, azɔ dedie; amesi glɔ̃ eƒe mɔ la, asi atui. Amesi miãa ŋku ɖe ame la, hea dziku vɛ; bometsila si glãgbɔ li na la, dea eɖokui gbegblẽ me.”—Lododowo 10:9, 10.\nNuteƒewɔla ɖia anukware le eƒe nuwɔwɔwo me. Amewo dea bubu eŋu hekana ɖe edzi. Anukwaretɔ nye dɔwɔla si wobuna vevie eye wodea dɔ si lolo wu asi nɛ. Ŋkɔ nyui si le eŋu le anukwareɖiɖi ta naa dɔ nɔa esi ɣesiaɣi ne dɔkpɔkpɔ sesẽ gɔ̃ hã. Hekpe ɖe eŋu la, eƒe anukwaretɔnyenye naa dzidzeme kple ŋutifafa nɔa eƒe aƒeme. (Psalmo 34:14,15) Enɔa dedie le woa kple eƒe ƒomea ƒe anyinɔnɔ me. Nyateƒee wònye be dedienɔnɔ nye nuteƒewɔwɔ me tsonu.\nNɔnɔmea to vovo le amesi meɖia anukware o gome le esi wòtsɔ ɖokuitɔdidi le viɖe ƒoɖi yome ta. Alakpatɔ adze agbagba be yeatsyɔ nu yeƒe mɔ fitifitiwo dzi kple nya totro gbɔgblɔ alo kple dzesiwɔwɔ. (Lododowo 6:12-14) Tame vɔ̃ si wòɖo alo ameflususu si le tame nɛ wòtsɔ le eƒe afɔwo ɖemee ado nuxaxa na amesiwo wòte ŋu ble. Gake gbeɖeka koa, eƒe mɔ fitifitiawo va dzena wokpɔna gaglã. Apostolo Paulo ŋlɔ be: “Ame aɖewo ƒe nuvɔ̃wo dze ƒã hedze wo ŋgɔ yi ɖe ʋɔnudɔdrɔ̃ me, ke ame aɖewo hã li, siwo ƒe nuvɔ̃wo dze wo yome. Nenema ke dɔwɔwɔ nyuiwo hã li, siwo dze ƒã, eye esiwo to vovo la, womate ŋu aɣla wo o.” (Timoteo I, 5:24, 25) Eɖanye dzila, xɔlɔ̃, srɔ̃tɔwo dometɔ aɖe, alo ame nyanyɛ aɖe ye o—eƒe anukwaremaɖimaɖia va dzena mlɔeba. Amekae aka ɖe amesi wònya anukwaremaɖimaɖi na dzi?\n‘Eƒe Nu Nye Agbe Dzɔƒe’\nSalomo gblɔ be: “Agbevudo enye ame dzɔdzɔewo ƒe nu, ke ŋutasesẽ yɔ ame vɔ̃ɖiwo ƒe nu me.” (Lododowo 10:11) Numenyawo ate ŋu ada gbe le ame ŋu alo awɔ nuvevi ame. Woate ŋu ana dziɖeɖi alo ŋusẽ yeye, alo agbã dzi na ame.\nEsi Israel-fia nɔ nu ƒom le nusi ʋãa ame wòƒoa nu ŋu la, egblɔ be: “Fuléle dea dzre aƒe, ke lɔlɔ̃ tsyɔa dzidadawo katã dzi.” (Lododowo 10:12) Fuléle dea dzre ameƒomea dome eye wòhea aʋawɔwɔ vɛ. Ele be Yehowa lɔ̃lawo naɖe fuléle ɖa keŋkeŋ le woƒe agbeme. Le mɔ ka nu? To lɔlɔ̃ tsɔtsɔ aɖo eteƒee. “Lɔlɔ̃ tsyɔa nuvɔ̃wo ƒe agbɔsɔsɔ dzi.” (Petro I, 4:8) Lɔlɔ̃ “tsɔa nuwo katã kpoo,” efia be ‘etsyɔa nuwo katã dzi.’ (Korintotɔwo I, 13:7) Mawumelɔlɔ̃ mebiaa blibodede tsoa ame madeblibowo gbɔ o. Le esi teƒe be míanɔ amewo ƒe vodadawo gblɔm la, lɔlɔ̃ sia kpena ɖe mía ŋu be míeŋea aɖaba ƒua wo dzi negbe ɖe wòku ɖe nuvɔ̃ gã aɖe ŋu ko. Lɔlɔ̃ doa dzi le nɔnɔme madeamedziwo me le gbeadzi, le dɔwɔƒe, alo le suku gɔ̃ hã.\nFia nyanu la yi edzi be: “Nugɔmeselawo ƒe nuyiwo dzi wokpɔa nunya lena, ke ame manyanuwo ƒe mẽdome tɔ enye ati.” (Lododowo 10:13) Nugɔmesela ƒe nunya kplɔnɛ. Nya tuameɖo siwo wògblɔna kpena ɖe amewo ŋu wotoa mɔ dzɔdzɔe dzi. Mehiã be woakplɔ eya alo amesiwo ɖoa toe ato mɔ dzɔdzɔe dzi sesẽe o—kple ameƒoti o.\n“Dzra Sidzedze Ðo”\nNukae akpe ɖe mía ŋu be míaƒe nyawo nanye ‘nunya ƒe tɔʋu si le tsotsom kpakakpaka’ ke manye gaglãsudodo le nyamaɖinyawo me o? Salomo ɖo ŋu be: “Nunyalawo dzraa sidzedze ɖo; ke bometsila ƒe nu te ɖe gbegblẽ ŋu.”—Lododowo 10:14.\nNudidi gbãtɔ enye be míana Mawu ŋuti sidzedze si tua ame ɖo naxɔ míaƒe susu me. Sidzedze ma tsoƒe ɖeka koe li. Apostolo Paulo ŋlɔ be: “Ŋɔŋlɔ sia ŋɔŋlɔ, si tso Mawu ƒe [gbɔgbɔ] me la, enyo hã na nufiafia, na mokaka, na ɖɔɖɔɖo, na amehehe, si le dzɔdzɔenyenye me, bene Mawu ƒe ame la nade blibo, eye wòanɔ dzadzraɖoɖi hena dɔ nyui sia dɔ nyui wɔwɔ.” (Timoteo II, 3:16, 17) Ele be míatu sidzedze ɖo eye míaku Mawu ƒe Nya me abe kesinɔnu ɣaɣla dimee míele ene. Aleke gbegbe numekuku ma anye dzidzɔ kple teƒeɖoɖoe nye si!\nHafi woakpɔ nunya le míaƒe aɖe dzi la, ele be Ŋɔŋlɔawo ŋuti sidzedze naɖo míaƒe dzi hã gbɔ. Yesu gblɔ na eƒe nyaselawo be: “Ame nyui la ɖea nu nyui doa go tsoa eƒe dzi ƒe nu nyui dzraɖoƒe; eye ame vɔ̃ɖi la ɖea nu vɔ̃ɖi doa go tsoa eƒe nu vɔ̃ɖi dzraɖoƒe; elabena nya, si ke wu dzi la, eyae nu gblɔna.” (Luka 6:45) Eyata ele be míade ŋugble le nusiwo srɔ̃m míele ŋu ɣesiaɣi. Nyateƒee, nusɔsrɔ̃ kple ŋugbledede bia agbagbadzedze ya, gake aleke gbegbe gbɔgbɔmenunyiame gbogbowo nɔa nusɔsrɔ̃ me enye si! Susu aɖeke meli si ta ame aɖe nato nukpoloeƒola gblẽnu ƒe mɔ dzi o.\nẼ, nunyala wɔa nu dzɔdzɔe le Mawu ŋkume eye wòwɔa dɔ nyui ɖe amewo dzi. Eɖua gbɔgbɔmenuɖuɖu gbogbo siwo nam wole mí eye wògbaa go le Aƒetɔ la ƒe dɔ si me teƒeɖoɖo le la me. (Korintotɔwo I, 15:58) Esi wònye nuteƒewɔla ta, enɔa dedie le eƒe zɔzɔ me eye Mawu kpɔa ŋudzedze ɖe eŋu. Nyateƒee, ame dzɔdzɔe ƒe yayrawo sɔ gbɔ ŋutɔ. Mina míadi dzɔdzɔenyenye to agbe nɔnɔ ɖe Mawu ƒe nyui kple vɔ̃ ŋuti dzidzenuwo nu me.\n^ mm. 6 Míetrɔ ŋkɔawo.\nAnukwareɖiɖi naa dzidzɔ nɔa ƒomegbenɔnɔ me\n‘Nunyalawo dzraa sidzedze ɖo’\nƉoe Ɖe Amewo Ɖoe Ɖe Amewo ‘Ame Dzɔdzɔe Kpɔa Yayra’\nw01 7/15 axa 24-27


Psalmowo 21 | Biblia Le Internet Dzi | Xexe Yeye Gɔmeɖeɖe\nFia si ɖoa ŋu ɖe Yehowa ŋu ƒe yayrawo\nAgbe didi nana fia la (4)\nMawu ƒe futɔwo atsrɔ̃ (8-12)\nNa henɔ la. David ƒe ha. 21 Oo Yehowa, wò ŋusẽ mee fia la kpɔa dzidzɔ le;+Eye aleke gbegbe wòle aseye tsom le wò xɔxɔdɔwo tae nye esi!+ 2 Èwɔ eƒe dzimedidiwo dzi nɛ,+Eye mègbe nu si wòke nu bia la nanae o. (Sela) 3 Elabena ètsɔ yayra nyuiwo va kpee;Èɖɔ sikafiakuku nyuitɔ nɛ.+ 4 Ebia agbe tso asiwò, eye nètsɔe nɛ,+Èna agbe didii ɖaa tegbee. 5 Wò xɔnamedɔwo na ŋutikɔkɔe gã aɖe eya amea,+ Èɖo bubu kple atsyɔ̃ eŋu. 6 Èɖoe wònye yayratɔ tegbee;+Èna wòkpɔa dzidzɔ le esi aseyetsotso bɔ ɖe ŋkuwòme ta.+ 7 Elabena Yehowa ŋue fia la ɖoa ŋu ɖo;+Le Dziƒoʋĩtɔ la ƒe lɔlɔ̃ si nu metsina o ta, maʋã* akpɔ o.+ 8 Wò asi atu wò futɔwo katã;Wò nuɖusi asu wò ketɔwo dzi. 9 Àna woanɔ abe kpodzo ene le ɣeyiɣi si nèɖo be yeatrɔ ɖe wo ŋu la dzi. Yehowa ami wo le eƒe dɔmedzoe me, eye dzo afiã wo.+ 10 Àtsrɔ̃ wo viwo* ɖa le anyigba la dzi,Kple woƒe dzidzimeviwo ɖa le amegbetɔviwo dome. 11 Elabena woɖo nu si nye vɔ̃ ɖe ŋuwò;+Woɖo tame vɔ̃ siwo madze edzi na wo o.+ 12 Elabena àna woagbugbɔ ɖe megbe,+Esi nèvu da* me hedzidzee ɖe wo* dzi ta. 13 Oo Yehowa, tso le wò ŋusẽ me. Míadzi kafukafuha* le wò gãnyenye ŋuti.\n^ Egɔmeɖeɖe tẽe, “dɔmeviwo.”\n^ Egɔmeɖeɖe tẽe, “daka.”\n^ Egɔmeɖeɖe tẽe, “woƒe mo.”\n^ Egɔmeɖeɖe tẽe, “Míadzi ha aƒo ha.”


Hebritɔwo 1 - Holy Bible [Ewe Bible 1913] - (Heb 1)\nEsime Mawu ƒo nu na fofoawo le blemaŋɔli to nyagblɔɖilawo dzi zi geɖewo le nya ƒomevi geɖewo me la, eƒo nu kple miawo hã le ŋkeke mamletɔ siawo me le Via me,\namesi wòɖo nuwo katã ƒe domenyila, amesi hã dzi wòto wɔ xexeame,\neye zi geɖe alesi wòƒo mawudɔlawo ta le ŋkɔ gã xɔxɔ me la, zi geɖe ma ke wòzu gã wu wo.\nElabena mawudɔlawo dome ameka wògblɔ na kpo bena: „Vinye nènye, egbea medzi wò“ mahã? Eye wògagblɔ bena: „Nye la manye Fofo nɛ, eye eya hã lanye Vi nam“ mahã?\nKe ne egakplɔ ŋgɔgbevi la va xexeame la, egblɔ bena: „Eye Mawu ƒe dɔlawo katã woade ta agu ne.“\nEye wògblɔ le mawudɔlawo ŋuti bena: „Etso eƒe dɔlawo wɔ yawo, eye wòtsɔ eƒe subɔlawo wo dzo ƒe aɖewo;“\nke egblɔ le Via ŋuti bena: „Mawu, wò fiazikpui nɔa anyi tso mavɔ me yi ɖe mavɔ me, fiatikplɔ dzɔdzɔe enye wò fiaɖuɖu ƒe fiatikplɔ.\nElɔ̃a dzɔdzɔenyenye, eye nèlea fu madzɔmadzɔnyenye; eyata Mawu, wò Mawu la, tsɔ dzidzɔmi si na wò wu wò hatiwo.\nAƒetɔ, wòe ɖo anyigba gɔme anyi le gɔmedzedzea me, eye dziƒowo nye wò asinudɔwɔwɔwo.\nWoamawo nu ayi, ke wò la ànɔ anyi ɖaa: eye wo katã anyunyɔ abe avɔ ene,\neye aɖo li wo woaɖɔ abe awu ene; gake wò la nenema ko nèle, eye wò ƒewo nu metsona o.\nKe mawudɔlawo dome ameka wògblɔ na kpɔ bena: „Bɔbɔ nɔ nye nuɖusi me, vaseɖe esime matsɔ wò futɔwo awɔ wò afɔɖodzinui“ mahã?


GBE BUBU Acholi Afrikaans Albanian Amharic Arabic Armenian Armenian (West) Aukan Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik Estonian Eŋlisi Eʋegbe Fijian Finnish Fon Franse Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (Ɣi) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Myanmar Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Rarotongan Romanian Runyankore Russian Rutoro Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tamil Tatar Telugu Tetun Dili Thai Tigrinya Tiv Tojolabal Tok Pisin Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Vietnamese Wallisian Waray-Waray Wayuunaiki Wolaita Xhosa Yoruba Zande Zulu\nDzeɖoɖo tso nyawo ŋu faa kaba le vevie\nDOREEN ƒe nu ku esi wòse be wokpɔ nutete vɔ̃ɖi aɖe le yesrɔ̃ Wesley, si xɔ ƒe 54 pɛ ko la ƒe tago me. * Ðɔktawo gblɔ be dzinu ʋɛ aɖewo koe wòanɔ agbe. Doreen gblɔ be: “Nyemexɔe se o. Melulu kwasiɖa geɖe. Ðeko wòdze abe menye mía dzie wòle dzɔdzɔm ɖo o, ke boŋ ame bubu aɖe dzie wònɔ dzɔdzɔm ɖo ene. Nyemenɔ mɔ kpɔm nɛ kura o.”\nNublanuitɔe la, menye Doreen koe le nɔnɔme sia me o. Mía dometɔ ɖe sia ɖe ate ŋu alé dɔ aɖo kudo nu. Gake dzidzɔtɔea, ame geɖe lɔna faa be yewoalé be na yewoƒe ame vevi aɖe si ŋu wokpɔ dɔlémafɔe le. Ke hã, dɔ sesẽ aɖee dɔnɔ dzi kpɔkpɔ nye. Nu kae ƒometɔwo ate ŋu awɔ atsɔ alé be na woƒe ame vevi si le dɔ lém ɖo kudo nu eye woafa akɔ nɛ? Aleke ame siwo le be lém na dɔnɔa awɔ anɔ te ɖe woƒe seselelãmewo nu le amea ƒe dɔléɣia katã? Ne dɔnɔa ƒe kuɣi ɖo la, nu kae woate ŋu anɔ mɔ kpɔm na? Gake gbãa, na míaƒo nu tso nu si ta beléle na ame aɖe si le dɔ lém ɖo kudo nu nye nu sesẽ egbea ŋu.\nKUXI AÐE SI LI EGBEA\nKɔdzitikewo wɔe be amewo megakuna kaba abe tsã ene o. Anɔ abe ƒe alafa ɖeka ene va yi la, amewo ƒe agbenɔƒewo nɔ kpuie le dukɔ deŋgɔwo gɔ̃ hã me. Ɣemaɣia, dɔxɔleameŋuwo kple afɔkuwo tsoa amewo ƒe agbe dzi. Kɔdziwo mebɔ o, eye dɔnɔ geɖe siwo gbɔ wokpɔna le aƒe me la kuna.\nEgbea, woyi ŋgɔ le atikewɔnyawo me si na be ɖɔktawo tea ŋu léa dɔléle sesẽwo gɔ̃ hã nu ale be amewo ganɔa agbe vie. Dɔléle siwo tea ŋu wua amewo tsã la megawua ame kaba nenema gbegbe le ŋkeke siawo me o. Ke hã, ne amewo le agbe vie gɔ̃ hã la, mefia be wohaya keŋkeŋ o. Zi geɖea dɔnɔawo tsia teƒe ɖeka eye wozua wɔnamanɔŋutɔwo. Dɔnɔ siawo tɔgbi dzi kpɔkpɔ va zu taɖui eye wònye dɔ sesẽ.\nDɔnɔ akpa gãtɔ kuna ɖe kɔdzi, menye le aƒe me o. Ame geɖe menya ale si tututu ame kunae o, eye ame ʋɛ aɖewo koe kpɔ eteƒe ame ku kpɔ. Eya ta esi ame geɖe menya nu si ava dzɔ o taa, ɖewohĩ ana womatsɔ dzo ɖe beléle na ƒometɔ aɖe si le dɔ lém ŋu o. Nu kae ate ŋu akpe ɖe ame ŋu?\nWƆ ÐOÐO DO ŊGƆ\nAbe Doreen enea, ame geɖe tɔtɔna ne wokpɔ dɔmavɔleameŋu aɖe le woƒe ƒometɔ aɖe ŋu. Ne ètsi mavomavo, vɔvɔ̃ ɖo wò eye nèle nu xam la, nu kae ate ŋu akpe ɖe ŋuwò nàkpɔ mɔ na nu si le ŋgɔ? Mawu subɔla wɔnuteƒe aɖe do gbe ɖa be: “Fia ale si míaxlẽ míaƒe ŋkekewoe la mí, ne dzi nyanu nasu mía si.” (Psalmo 90:12) Eya ta do gbe ɖa tso dzi me na Yehowa Mawu be wòafia ale si ‘nàxlẽ wò ŋkekewo’ nyuie la wò ale be nàte ŋu azã ŋkeke susɔeawo atsɔ alé be na wò ame vevia.\nEsia bia be miawɔ ɖoɖo nyui. Ne wò ame vevia ate ŋu aƒo nu eye wòlɔ̃ be miaɖo dze tso nyaa ŋu la, anyo be nàbiae be ame kae wòadi be wòatso nya me na ye ne eva dzɔ be magate ŋu aƒo nu o. Ne mieɖo dze tso nuwo abe nu si wòadi be woawɔ na ye ne yemegate ŋu le gbɔgbɔm o, ne adi be yeatsi kɔdzi alo woanɔ atike aɖe koŋ wɔm na ye ŋu la, esia ate ŋu aɖe nugɔmemasemase kple fɔbubu ƒometɔ siwo va tso nya me mlɔeba dzi akpɔtɔ. Ne mieɖo dze tso nyawo ŋu faa kaba la, ana ƒomea ƒe susu nanɔ nu si woawɔ be woalé be na dɔnɔa nyuie wu la ŋu. Biblia gblɔ be: “Afi si adaŋudede mele o la, tameɖoɖowo tsia akpo dzi.”—Lododowo 15:22.\nKPEKPEÐEŊU SI NÀTE ŊU ANA\nZi geɖe la, nu vevitɔ si wòle be dɔnɔdzikpɔla nawɔe nye be wòanɔ dzi dem ƒo na dɔnɔa. Ele be woana ame si ɖo kudo nu la nanya be wolɔ̃ ye eye be yemetsi asi o. Aleke nàwɔ esiae? Dzi ha aɖe alo nàxle agbalẽ aɖe si doa dzidzɔ na dɔnɔa si ade dzi ƒo nɛ la nɛ. Efaa akɔ na dɔnɔ geɖe ne woƒe ƒometɔ aɖe lé woƒe asi eye woƒo nu na wo blewuu.\nAnyo be nàƒo nu tso ame sia ame si va be yeava kpɔe ɖa la ŋu nɛ. Numekuku aɖe gblɔ be: “Lãmesidzenu atɔ̃awo dometɔ mamlɛtɔ si megawɔa dɔ o ye nye toa. Togbɔ be adze abe [dɔnɔa] le alɔ̃me hãa, toa ya agate ŋu ase nu kokoko, eya ta mègagblɔ nya aɖe si màgblɔ le amea ŋkume o la gbeɖe o.”\nNe anya wɔ la, mido gbe ɖa ɖekae. Biblia gblɔ be, gbe ɖeka apostolo Paulo kple eƒe zɔhɛwo ɖo nɔnɔme sesẽ aɖe me eye womenya nu si ava dzɔ ɖe wo dzi o. Nu kae kpe ɖe wo ŋu? Paulo ɖe kuku na exɔlɔ̃wo be: “Miawo hã miate ŋu akpe ɖe mía ŋu aƒo koko ɖe mía ta.” (2 Korintotɔwo 1:8-11) Ne dɔléle sesẽ aɖe na nu te ɖe mía dzi vevie eye míedo gbe ɖa tso dzi me la, eɖea vi.\nLƆ̃ ÐE ALE SI NƆNƆMEAWO LE DZI\nNe ènya be yeƒe ame vevi aɖe ɖo kudo nu la, dzigbãnya gã aɖee wònye. Nyateƒee, ku mele dzɔdzɔme nu o. Womewɔ mí be ku nanɔ mía wum o. (Romatɔwo 5:12) Mewɔ nuku o be Mawu ƒe Nyaa yɔ ku be enye “futɔ.” (1 Korintotɔwo 15:26) Eya ta ne mímedi be míabu ku ɖe míaƒe ame vevi aɖe ŋu o la, esɔ.\nKe hã, mɔkpɔkpɔ na nu si ate ŋu adzɔ akpe ɖe ƒometɔwo ŋu be woaɖu vɔvɔ̃ dzi, eye woatsɔ susu aɖo nu si woawɔ be woƒe dzi nadze eme la ŋu. Woƒo nu tso nu siwo ate ŋu adzɔ dometɔ aɖewo ŋu le aɖaka si nye “ Agbemeŋkeke Mamlɛawo” me. Le nyateƒe mea, menye dɔnɔwo katãe toa nɔnɔme siawo me o, eye menye ɖoɖo sia tututu nue wodzɔna ɖo hã o. Gake ne mede ɖeke oa, dɔnɔ geɖe toa nɔnɔme siawo dometɔ aɖewo me.\nLe wò ame vevi aɖe ƒe ku megbe la, anyo be nàte ɖe xɔ̃wò vevi aɖe si gblɔ va yi be yealɔ̃ akpe ɖe ŋuwò la ŋu. Ele be dɔnɔdzikpɔlawo kple ƒometɔwo nalɔ̃ ɖe edzi be yewoƒe ame vevia ƒe fukpekpewo wu enu, eye megale veve sem o. Mía Wɔla lɔlɔ̃a ka ɖe edzi na mí be “kukuawo meganya naneke kura o.”—Nyagblɔla 9:5.\nMele be míagbe ame aɖeke ƒe kpekpeɖeŋu o\nŊuɖoɖo ɖe Mawu ŋu le vevie, menye le míaƒe ame vevia ƒe dɔléɣia ko o, ke le nuxaɣi siwo akplɔ eƒe kua ɖo hã me. Mawu ato amewo ƒe nyagbɔgblɔwo kple nuwɔnawo dzi akpe ɖe mía ŋu. Doreen gblɔ be: “Nyemegbea ame aɖeke ƒe kpekpeɖeŋu o. Nyateƒeae nye be, kpekpeɖeŋu si amewo na mí la, wu gbɔgblɔ. Nyemaŋlɔe be akpɔ o. Nye kple srɔ̃nye míekpɔe be Yehowae nɔ gbɔgblɔm na mí be: ‘Meli be makpe ɖe mia ŋu.’”\nYehowa Mawue nye Kpekpeɖeŋunala gãtɔ nyateƒe. Esi wònye mía Wɔla taa, enya míaƒe vevesesewo kple nuxaxawo. Ate ŋui, eye wòdi vevie be yeana kpekpeɖeŋu si míehiã be míanɔ te ɖe nɔnɔmea nu la mí eye yeade dzi ƒo na mí. Gawua, edo ŋugbe be eteƒe madidi o, yeaɖe ku ɖa kura, eye yeafɔ ame biliɔn geɖe siwo le yeƒe susu me la ɖe tsitre. (Yohanes 5:28, 29; Nyaɖeɖefia 21:3, 4) Ɣemaɣi la, mí katã míagblɔ apostolo Paulo ƒe nya siawo be: “Ku, wò dziɖuɖu ɖe? Ku, afi kae wò ti si nètsɔ le ame tém la le?”—1 Korintotɔwo 15:55.\nEbɔ be dzesi siwo gbɔna la dometɔ aɖewo alo wo katã nadze le dɔnɔ aɖe si le eƒe agbemeŋkeke mamIɛawo me ŋu *:\nNuɖuɖu kple tsinono megadzroa dɔnɔa o. Woate ŋu atsɔ ɖetifu ade atike aɖe si nye glycerin me asisi ɖe nu to na dɔnɔa eye woade papahu dzadzɛ tsi me ada ɖe dɔnɔa ƒe ŋgonu be eƒe dzi nadze eme.\nDɔnɔa madi be ame aɖeke loo alo ame gbogbowo nanɔ ye gbɔ o. Miganɔ toɣli ɖem dɔnɔa o.\nDɔnɔa anɔ alɔ̃ dɔm fũu.\nDɔnɔa atsi mavomavo. Le esi nànɔ agbagba dzem be yealée ate ɖi sesẽe teƒe la, dze agbagba nànɔ enu blem ɖɔɖɔɖɔ eye nàde dzi ƒo nɛ boŋ.\nDɔnɔa magade dzesi ame tututu o. Yɔ wò ŋkɔ na dɔnɔa, eye nàɖo to dzigbɔɖitɔe ne edze abe dɔnɔa tɔtɔ ene hã.\nAɖuɖɔɖɔɖɔ alo mĩnyenye ɖe aba dzi. Kpɔ egbɔ be dɔnɔa ŋutɔ kple eƒe aba dzi le dzadzɛ ale si wòanya wɔ.\nGbɔgbɔ manɔ dɔnɔa sum o. Ne dɔnɔa le gbɔgbɔm eye wòle ŋeŋem la, ɖewohĩ eƒe vehlo si me gbɔdzɔ me ko tom ya le.\nDɔnɔa ƒe ŋɔti me axe. Ne ède suɖui dɔnɔa ƒe ta te la, akpe ɖe eŋu be eƒe ŋɔti me nagaxe o.\nDɔnɔa ƒe ŋutigbalẽ atrɔ. Esia dzɔna ne ametia le agbagba dzem be yeana ʋu nasi ayi ametia ƒe akpa vevi aɖewo.\n^ mm. 26 Nyatsoƒe: The Metropolitan Hospice of Greater New York\nBiblia he susu yi nu vevi etɔ̃ siwo gbɔ fukpekpe tso la dzi.


Elizabet Dzi Vi | Biblia Me Nusɔsrɔ̃wo Na Ðeviwo\nEsi wogbugbɔ Yerusalem gliawo ɖo ƒe 400 kple edzivɔ megbe la, nunɔla aɖe si ŋkɔe nye Zakariya kple srɔ̃a Elizabet, nɔ teƒe aɖe si medidi tso dua gbɔ o. Woɖe srɔ̃ ƒe geɖe gake vi aɖeke menɔ wo si o. Gbe ɖeka esi Zakariya nɔ dzudzɔ ʋeʋĩ dom le gbedoxɔa me la, mawudɔla Gabriel va egbɔ. Zakariya vɔ̃ gake Gabriel gblɔ nɛ be: ‘Mègavɔ̃ o. Metsɔ nya nyui aɖe tso Yehowa gbɔ vɛ na wò. Srɔ̃wò Elizabet adzi ŋutsuvi eye nàtsɔ ŋkɔ nɛ be Yohanes. Yehowa tia Yohanes be wòawɔ dɔ vevi aɖe.’ Zakariya bia mawudɔlaa be: ‘Aleke mawɔ axɔ dziwò ase? Nye kple srɔ̃nye míetsi akpa be míadzi vi.’ Gabriel gblɔ nɛ be: ‘Mawue dɔm be mava gblɔ nya sia na wò. Gake esi mèxɔ dzinye se o ta la, màgate ŋu aƒo nu o va se ɖe esime wodzi ɖevia.’\nZakariya nɔ gbedoxɔa me wòdidi wu ale si wònɔnɛ. Eya ta esi wòdo go la, ame siwo nɔ elalam le gota la di be yewoanya nu si dzɔ ɖe edzi. Zakariya mete ŋu le nu ƒom o. Dzesiwo ko wɔm wòle kple eƒe asiwo. Esia na ameawo kpɔe be Mawu gblɔ gbedeasi aɖe na Zakariya.\nEteƒe medidi o, Elizabet fɔ fu eye wòdzi ŋutsuvi abe ale si mawudɔlaa gblɔe ene. Elizabet xɔlɔ̃wo kple ƒometɔwo va be yewoakpɔ ɖevia ɖa. Wokpɔ dzidzɔ kplii. Elizabet gblɔ be: ‘Woayɔe be Yohanes.’ Ameawo gblɔ be: ‘Womeyɔa wò ƒometɔ aɖeke be Yohanes o. Tsɔ fofoa ƒe ŋkɔ Zakariya nɛ.’ Gake Zakariya ŋlɔ nya siawo ɖe nane dzi be: ‘Eŋkɔe nye Yohanes.’ Tso ema dzi la, Zakariya gate nuƒoƒo! Ðevia ŋu nya kaka ɖe Yudea nutoa katã me, eye ameawo nɔ wo ɖokuiwo biam be: ‘Ame ka tɔgbie ɖevi sia ava nye?’\nEmegbe gbɔgbɔ kɔkɔe la yɔ Zakariya fũu eye wògblɔ nya ɖi be: ‘Woakafu Yehowa. Edo ŋugbe na Abraham be yeadɔ ɖela aɖe, si nye Mesia la ɖa, be wòava xɔ na mí. Yohanes anye nyagblɔɖila, eye wòadzra mɔ dzi ɖo na Mesia la.’\nNu tɔxɛ aɖe dzɔ ɖe Maria, si nye Elizabet ƒe ƒometɔ hã dzi. Míasrɔ̃ nu tso eŋu le ta si kplɔe ɖo la me.\n“Amegbetɔwo gbɔ la, manya wɔ be woawɔ esia o; ke Mawu ya tea ŋu wɔa nu sia nu.”—Mateo 19:26\nNyabiasewo: Nya kae Gabriel gblɔ na Zakariya? Dɔ vevi kae Yohanes ava wɔ?\nEsi Yohanes tsi la, ezu nyagblɔɖila. Efia nu be Mesia la gbɔna. Aleke amewo wɔ nu ɖe eƒe gbedeasia ŋu?\nWodzi Ame Si Ava Dzra Mɔ Dzi Ðo\nEsi Zakariya gate nuƒoƒo nukutɔe teti ko la, egblɔ nya vevi aɖe ɖi.


Oulu Kunkkukisa 2007 su sunnuntai 15.4.2007\nCha Cha[ 100-sarja ] eri� 1 kpl Osallistujia 11 kpl[ Uudet Kisaajat ] eri� 1 kpl Osallistujia 6 kpl[ 80-sarja ] eri� 3 kpl Osallistujia 19 kpl, kesk. 1[ Seniorit ] eri� 1 kpl Osallistujia 7 kpl, kesk. 1[ Avoin ] eri� 3 kpl Osallistujia 22 kpl, kesk. 1\nSamba[ 100-sarja ] eri� 1 kpl Osallistujia 11 kpl[ Uudet Kisaajat ] eri� 1 kpl Osallistujia 6 kpl[ 80-sarja ] eri� 3 kpl Osallistujia 17 kpl[ Seniorit ] eri� 1 kpl Osallistujia 8 kpl, kesk. 1[ Avoin ] eri� 3 kpl Osallistujia 20 kpl\nBugg[ 100-sarja ] eri� 1 kpl Osallistujia 11 kpl[ Uudet Kisaajat ] eri� 1 kpl Osallistujia 6 kpl[ 80-sarja ] eri� 3 kpl Osallistujia 19 kpl[ Seniorit ] eri� 1 kpl Osallistujia 8 kpl, kesk. 1[ Avoin ] eri� 3 kpl Osallistujia 22 kpl\nRumba[ 100-sarja ] eri� 1 kpl Osallistujia 11 kpl[ Uudet Kisaajat ] eri� 1 kpl Osallistujia 6 kpl[ 80-sarja ] eri� 3 kpl Osallistujia 18 kpl[ Seniorit ] eri� 1 kpl Osallistujia 7 kpl, kesk. 1[ Avoin ] eri� 3 kpl Osallistujia 22 kpl\nJive[ 100-sarja ] eri� 1 kpl Osallistujia 11 kpl[ Uudet Kisaajat ] eri� 1 kpl Osallistujia 6 kpl[ Seniorit ] eri� 1 kpl Osallistujia 8 kpl, kesk. 1[ Avoin ] eri� 3 kpl Osallistujia 23 kpl[ 80-sarja ] eri� 3 kpl Osallistujia 18 kpl


Ɣeyiɣi Si Me Woaɖe Alakpasubɔsubɔhawo Ða La Ðo Vɔ! — Gbetakpɔxɔ INTERNET DZI AGBALẼDZRAƉOƑE\nGBE SIA GBE MAWUNYAKPUKPUI\nkn37 axa 1-4\nƔeyiɣi Si Me Woaɖe Alakpasubɔsubɔhawo Ða La Ðo Vɔ!\nVideo aɖeke meli na esia o.\nTaflatsɛ, kuxi aɖe do mo ɖa esime videoa nɔ ʋuʋum.\nNyati Sia Tɔgbi\nAlakpasubɔsubɔ . . .\nSubɔsubɔha Vavãtɔ . . .\nÐe Subɔsubɔhawo Katã Dzea Mawu Ŋua?Agbe Mavɔ Mɔ La—Èke Ðe Eŋua?\nFiaɖuƒe Ŋuti Nya 37 Lia\nNa Amewo Katã Le Xexeame\n▪ Nukae nye alakpasubɔsubɔ?\n▪ Aleke woaɖee ɖae?\n▪ Aleke esia aka wòe?\nNukae nye alakpasubɔsubɔ?\nÐe nu vlo siwo amesiwo gblɔna be mawusubɔlawoe yewonye wɔna la ɖea fu na wòa? Ðe nèsena le ɖokuiwò me be amesiwo gblɔna be yewosubɔa Mawu la ƒe aʋawɔwɔ, amewo dzi dzedze ŋɔdzitɔe, kple nufitifitiwɔwɔ mesɔ oa? Nukatae wòdze abe mawusubɔsubɔe le kuxi gbogbotɔwo hem vɛ ene? Menye subɔsubɔhawo katãe wɔa nusiawo o, ke boŋ alakpasubɔsubɔhawoe. Yesu Kristo, Mawu subɔla si ŋu wodea bubui le xexeame katã, gblɔ be alakpasubɔsubɔ nana amewo wɔa nu manyomanyo, abe alesi ko “ati manyomanyo tsea ku manyomanyo” ene. (Mateo 7:15-17) Ku kae alakpasubɔsubɔ tsena?\n▪ KPƆA GOME LE AƲAWƆWƆ KPLE DUNYAHEHE ME: Nyadzɔdzɔgbalẽ si nye Asiaweek gblɔ be: “Esi subɔsubɔhaŋgɔnɔla siwo le Asia kple teƒe bubuwo, siwo le ŋusẽnɔƒe geɖe dim la, nya be mawusubɔsubɔ ƒe didi le amewo me ta la, wole wo trɔm to eme hena woa ŋutɔwo ƒe nuhiahiãwo gbɔ kpɔkpɔ.” Eyata nyadzɔdzɔgbalẽa na nyanya be: “Ewɔ abe xexeame katã atɔ zi kpuie ene.” Subɔsubɔhaŋgɔnɔla xɔŋkɔ aɖe si le Amerika gblɔ nusi wòsusu be akpɔ amewo wuwu ƒe kuxia gbɔe ale: “Ele be miawu amesiwo dzea amewo dzi ŋɔdzitɔe la katã hafi amewuwua nu natso. Miwu wo katã le Aƒetɔ la ƒe ŋkɔ me.” Gake Biblia ya gblɔ be: “Ne ame aɖe gblɔ be, yelɔ̃a Mawu, eye wòléa fu nɔvia la, aʋatsokala wònye.” (Yohanes I, 4:20) Yesu gblɔ gɔ̃ hã be: ‘Milɔ̃ miaƒe ketɔwo.’ (Mateo 5:44) Subɔsubɔha nenie nènya, siwo me tɔwo kpɔa gome le aʋawɔwɔ me?\n▪ FIAA ALAKPANUWO: Subɔsubɔha gbogbotɔ fiaa nu be luʋɔ alo gbɔgbɔ nye nu makpɔmakpɔ aɖe si dona le ame me, ɖanɔa agbe le teƒe aɖe ne amea ku. Subɔsubɔha siawo dometɔ geɖe toa alakpanufiafia sia dzi tafaa woƒe hameviwo hexɔa ga le wo si be yewoado gbe ɖa ɖe luʋɔ siwo do le kukuawo me la ta. Gake Biblia ya fia nu be: ‘Luʋɔ si wɔ nuvɔ̃ la, eyae aku.’ (Xezekiel 18:4) Egblɔ hã be: “Agbagbeawo nyae be, yewogbɔna kuku ge, ke kukuawo menya naneke o.” (Nyagblɔla 9:5) Yesu fia nu be woafɔ ame kukuwo ɖe tsitre, si fia be ne ɖe luʋɔ si mekuna o le amegbetɔwo me la, anye ne tsitretsitsia mahiã kura o. (Yohanes 11:11-25) Ðe wofiaa nu le wò subɔsubɔha me be luʋɔ la mekuna oa?\n▪ DAA ASI ÐE AGBEGBEGBLẼNƆNƆ DZI: Le dukɔ aɖewo me la, sɔlemehawo ɖoa ŋutsu siwo dɔna kple ŋutsuwo kpakple nyɔnu siwo dɔna kple nyɔnuwo la nunɔlawo alo osɔfowoe, eye woƒonɛ ɖe dziɖuɖuwo nu be woalɔ̃ ŋutsu kple ŋutsu alo nyɔnu kple nyɔnu naɖe wo nɔewo. Sɔlemeha siwo ƒoa nu tsia tre ɖe agbegbegblẽnɔnɔ ŋu gɔ̃ hã ɖe mɔ hakplɔla siwo dɔ ɖeviwo gbɔ la gakpɔtɔ le ɖoƒe ma. Gake nukae Biblia ya fia? Egblɔe eme kɔ be: “Migana woable mi o. Ahasiwɔlawo kple trɔ̃subɔlawo kple matrewɔlawo kple hadzelawo kple ŋutsu, siwo dɔna kple ŋutsuwo . . . la, womanyi mawufiaɖuƒe la ƒe dome o.” (Korintotɔwo I, 6:9, 10) Ènya subɔsubɔha siwo daa asi ɖe agbegbegblẽnɔnɔ dzi la dometɔ aɖewoa?\nNukae ava dzɔ ɖe subɔsubɔha siwo tsea ku manyomanyo la dzi? Yesu na míenya be: “Ati sia ati, si metsea ku nyui o la, wolãnɛ, eye wotsɔnɛ dea dzo me.” (Mateo 7:19) Ẽ, woatsrɔ̃ alakpasubɔsubɔhawo ɖa keŋkeŋ! Gake ɣekaɣie nusia adzɔ, eye aleke wòadzɔe? Ŋutega aɖe si nye nyagblɔɖi si woŋlɔ ɖe Biblia ƒe agbalẽ si nye Nyaɖeɖefia, ta 17 kple 18 me la ɖo nya siawo ŋu.\nAleke woawɔ aɖe alakpasubɔsubɔ ɖae?\nKpɔ nusia ɖa le susu me ko. Gbolo aɖe nɔ anyi ɖe lã ɖivɔvɔ̃ aɖe dzi. Lãa to ta adre kple dzo ewo. (Nyaɖeɖefia 17:1-4) Gboloa kpɔa ŋusẽ “ɖe anyigba dzi fiawo dzi.” Edo awu dzẽ, esi ami ʋeʋĩwo, eye kesinɔnuwo bɔ ɖe esi taŋ. Gakpe ɖe eŋu la, eto eƒe gbɔgbɔyɔyɔ dzi ‘ble dukɔwo katã.’ (Nyaɖeɖefia 17:18; 18:12, 13, 23) Nukae gboloa nye kpɔɖeŋu na? Biblia kpe ɖe mía ŋu míenya be gbolo sia nye xexeame katã ƒe subɔsubɔhabɔbɔ. Gake menye subɔsubɔha ɖeka aɖe koe wònye o, ke boŋ subɔsubɔha siwo katã tsea ku manyomanyo lae.\nLã si dzi gboloa nɔ anyi ɖo lae nye xexeame ƒe dunyahedziɖuɖuwo.* (Nyaɖeɖefia 17:10-13) Alakpasubɔsubɔhawo nɔ anyi ɖe dunyahedziɖuɖuwo dzi le mɔ sia nu be wokpɔa ŋusẽ ɖe woƒe nyametsotsowo kple nuwɔnawo dzi.\nGake eteƒe madidi o, nu wɔnuku aɖe adzɔ. “Dzo ewo, siwo nèkpɔ kple lã la, woawo alé fu gbolo la, eye woawɔe aƒedo, eye woaɖe amamae, eye woaɖu eƒe ŋutilã, eye woatɔ dzoe wòafiã keŋkeŋ.” (Nyaɖeɖefia 17:16) Gbeɖeka kple zãdodo ko la, xexeame dunyahedziɖuɖuwo adze alakpasubɔsubɔhawo dzi le dziku me ahatsrɔ̃ wo ɖa gbidii! Nukae ana woawɔ nusia? Biblia ƒe agbalẽ si nye Nyaɖeɖefia ɖo eŋu be: ‘Mawu tsɔe de woƒe dzi me, bene woawɔ eƒe tameɖoɖo dzi.’ (Nyaɖeɖefia 17:17) Mawu adrɔ̃ ʋɔnu alakpasubɔsubɔ ɖe ŋukpenanu siwo wòwɔ le Mawu ƒe ŋkɔ me ta. Azã dunyahedziɖuɖu siwo wòwɔ ɖeka kpli tsã la atsɔ ahe to si wòdze na la nɛ.\nNe mèdi be afɔku si adzɔ ɖe alakpasubɔsubɔhawo me nɔlawo dzi la nadzɔ ɖe ye hã dzi o la, nukae wòle be nàwɔ? Mawu to mawudɔla aɖe dzi xlɔ̃ nu be: “Mi amesiwo nye nye dukɔ la, mido go tso me.” (Nyaɖeɖefia 18:4) Nyateƒee, fifiae nye ɣeyiɣi si wòle be nàdo go tso alakpasubɔsubɔ me! Gake afikae nàdo go ayii? Menye mawudzimaxɔselawo dome o, elabena etsɔme nyui aɖeke meli na woawo hã o. (Tesalonikatɔwo II, 1:6-9) Afisi nàte ŋu ayi anɔ dedie le koe nye subɔsubɔha vavãtɔ me tɔwo dome. Aleke nàwɔ anya subɔsubɔha vavãtɔ la?\nAlesi nàwɔ anya subɔsubɔha vavãtɔ la\nKu nyui kae wòle be subɔsubɔha vavãtɔ la natse?—Mateo 7:17.\n▪ ME TƆWO LƆ̃A WO NƆEWO: Mawu subɔla vavãwo ‘menye xexeame ƒe akpa aɖeke o,’ mama mele wo dome le woƒe ŋutigbalẽ kple dekɔnuwo ƒe vovototo ta o, ke boŋ ‘lɔlɔ̃ le wo dome.’ (Yohanes 13:35; 17:16; Dɔwɔwɔwo 10:34, 35) Womewua wo nɔewo o, ke boŋ wolɔ̃na faa be yewoaku ɖe yewo nɔewo ta.—Yohanes I, 3:16.\n▪ KANA ÐE MAWU ƑE NYA LA DZI: Subɔsubɔha vavãtɔ tua eƒe nufiafiawo ɖe Mawu ƒe Nya Biblia dzi tsɔ wu be wòanɔ ‘kɔnyinyiwo’ kple ‘amewo ƒe sededewo fiam.’ (Mateo 15:6-9) Nukatae? Elabena ‘Ŋɔŋlɔawo katã tso Mawu ƒe gbɔgbɔ me, eye wonyo na nufiafia, na mokaka, na ɖɔɖɔɖo.’—Timoteo II, 3:16.\n▪ NANA ƑOMEGBENƆNƆ VIVINA EYE WÒNANA AMEWO NƆA AGBE NYUI:\nSubɔsubɔha vavãtɔ naa hehe srɔ̃ŋutsuwo be ‘woalɔ̃ woa ŋutɔwo wo srɔ̃wo abe woa ŋutɔwo ƒe ŋutilãwo ene,’ ekpena ɖe srɔ̃nyɔnuwo ŋu be ‘woade bubu deto wo srɔ̃wo ŋu,’ eye wòfiaa ɖeviwo be ‘woaɖo to wo dzilawo.’ (Efesotɔwo 5:28, 33; 6:1) Gakpe ɖe eŋu la, ele be amesiwo xɔa ŋgɔ le eme la nanye agbenyuinɔlawo.—Timoteo I, 3:1-10.\nÐe subɔsubɔha aɖe te ŋu wɔa nusiawoa? Agbalẽ si nye Holocaust Politics, si wota le ƒe 2001 me, gblɔ be: “Ne ɖe ame geɖe wɔa nusiwo Yehowa Ðasefowo ɖea gbeƒãe henɔa agbe ɖe enu la, anye ne Nazitɔwo metsrɔ̃ Yudatɔ gbogbo aɖewo le Xexemeʋa II lia me o, eye anye ne ameƒomevi aɖewo tsɔtsrɔ̃ ɖa ƒe nya magaɖi le xexeame o.”\nLe nyateƒe me la, menye ɖeko Yehowa Ðasefowo ɖea gbeƒã le dukɔ 235 me be amewo nenɔ agbe nyui ko o—woa ŋutɔwo hã wonɔnɛ. Míele dzi dem ƒo na wò be nàbia Yehowa Ðasefowo be woakpe ɖe ŋuwò nànya nusi dim Mawu le tso asiwò, ale be nàte ŋu asubɔe le mɔ nyuitɔ nu. Ewɔɣi koe nye esia. Mègahe ɖe megbe kura o. Ɣeyiɣi si woaɖe alakpasubɔsubɔ ɖa la ɖo vɔ!—Zefanya 2:2, 3.\nNe èdi be yeaxɔ nyatakaka bubuwo tso Biblia me nya siwo Yehowa Ðasefowo ɖea gbeƒãe ŋu la, àte ŋu azã adrɛs si le ete atsɔ aŋlɔ agbalẽ na wo faa.\n□ Medi be miaɖo Minɔ Ŋudzɔ! ƒe agbalẽ ɖeka ɖem.\n□ Taflatse miva wɔ aƒeme Biblia nusɔsrɔ̃ femaxee kplim.\nÀkpɔ nya sia ŋuti numeɖeɖe geɖe le agbalẽ si nye Nyaɖeɖefia—Etaƒoƒo Keŋkeŋ la Ðo Vɔ!, si Yehowa Ðasefowo ta, me.\n[Nya si ɖe dzesi si le axa 3]\nAlakpasubɔsubɔ kpɔa ŋusẽ “ɖe anyigba dzi fiawo dzi”\n“Mi amesiwo nye nye dukɔ la, mido go tso me”


Ɣletivi Aɖe Le Betlehem Tame—Afakalawo Va Ke Ðe Du Si Me Wodzi Yesu Le Ŋu | Biblia Me Ŋutinya\nÈKPƆ ɣletivi keklẽ ma, si ŋutsu siawo dometɔ ɖeka le asi fiamee la? Ɣletivi la dze esime wodo go le Yerusalem. Amesiawo tso Ɣedzeƒe, eye wonye ɣletivimefakalawo. Woxɔe se be ɣletivi yeye sia le yewo kplɔm yina ame vevi aɖe gbɔe.\nEsi ameawo ɖo Yerusalem la, wobia be: ‘Afikae ɖevi, si ava nye Yudatɔwo ƒe fia la le?’ “Yudatɔwo” nye ŋkɔ bubu si woyɔna na Israel-viwo. Ŋutsuawo gblɔ be: ‘Míekpɔ ɖevi sia ƒe ɣletivi la gbã esime míenɔ Ɣedzeƒe, eye míeva be míade ta agu nɛ.’\nEsi Herodes, amesi nye fia le Yerusalem la se esia la, dɔme vee. Medi be fia bubu aɖeke naxɔ ye teƒe o. Eyata Herodes yɔ nunɔlagãwo hebia wo be: ‘Afikae woadzi fia, si ƒe ŋugbe wodo la ɖo?’ Woɖo eŋu be: ‘Biblia la gblɔ be le Betlexem.’\nEyata Herodes yɔ amesiwo tso Ɣedzeƒe la hegblɔ be: ‘Miyi ɖadi ɖevi la. Ne miekpɔe la, miava gblɔe nam. Medi be nye hã mayi aɖade ta agu nɛ.’ Gake le nyateƒe me la, Herodes le ɖevi la dim be yeawu!\nEye ɣletivi la nɔ ŋgɔ na ameawo yi Betlexem, eye wòtɔ ɖe teƒe si ɖevia le la tame. Esi ameawo ge ɖe aƒea me la, wokpɔ Maria kple Yesu, vidzĩe la. Woɖe nunanawo ɖe go hetsɔ na Yesu. Gake emegbe la, Yehowa gblɔ na ŋutsuawo le drɔ̃e me be womegatrɔ yi Herodes gbɔ o. Eyata woto mɔ bubu yi wo de.\nEsi Herodes se be amesiwo tso Ɣedzeƒe la trɔ yi aƒe la, dɔme vee vevie ŋutɔ. Eyata ede se be woawu ŋutsuvi, siwo katã xɔ ƒe eve kple esiwo mexɔ nenema haɖe o la le Betlexem. Gake Yehowa xlɔ̃ nu Yosef do ŋgɔ le drɔ̃e me; eye Yosef kple eƒe ƒome la si yi Egipte. Emegbe esi Yosef se be Herodes ku la, ekplɔ Maria kple Yesu va aƒee le Nazaret. Afisiae Yesu tsi le.\nAmekae nèsusu be eyae na be ɣletivi yeye ma klẽ? Ðo ŋku edzi be esi ŋutsuawo kpɔ ɣletivia la, woyi ɖe Yerusalem gbã. Satana Abosam di be yeawu Mawu ƒe Vi la, eye wònya be Yerusalem-fia Herodes adi be yeawui. Eyata anye Satanae na ɣletivi ma klẽ.\nMateo 2:1-23; Mixa 5:1.\nNu ka tae ɣletivi si wokpɔ le Ɣedzeƒe la mekplɔ wo yi Yesu gbɔ gbã o, ke boŋ wòkplɔ wo yi Fia Herodes, amewula la gbɔ?


Na Yehowa Nali Ke Wò Srɔ̃ɖeɖea Eye Wòakpɔ Eta | Nusɔsrɔ̃\n“Ne Yehowa medzɔ dua ŋu o la, dzodzroe dzɔla le ŋudzɔ.”—PSALMO 127:1b.\nNu ka tae wòle be míadzɔ míaƒe dziwo ŋu?\nNu ka tae wòle be míayi edzi anɔ tetem ɖe Mawu ŋu?\nBe srɔ̃ɖeɖe nali ke la, aleke wòle be srɔ̃tɔwo naƒo nu na wo nɔewo?\n1, 2. (a) Nu ka tae Israel-vi 24,000 sɔŋ ƒe asi mete ŋu su woƒe domenyinu nyui la dzi o? (b) Nu ka tae ŋutinya sia le vevie na mí?\nESI wòsusɔ vie ne Israel-viwo nayi ɖe Ŋugbedodonyigbaa dzi la, wo dome ŋutsu akpe geɖewo de asi “ahasiwɔwɔ me kple Moab-nyɔnuwo.” Israel-vi 24,000 sɔŋ ku le esia ta. Ɣeyiɣi didi aɖee nye ema wonɔ mɔ kpɔm na woƒe domenyinua eye wòsusɔ vie ko ne woƒe asi nasu edzi! Gake nublanuitɔe la, teƒeɖoɖo nyui ma tsi wo ŋu, elabena woɖe mɔ gbɔdɔdɔ manɔsenu ƒe tetekpɔ ɖu wo dzi.—4 Mose 25:1-5, 9.\n2 Woŋlɔ nudzɔdzɔ wɔnublanui ma ŋu nyawo ɖi “be woanye nuxɔxlɔ̃ na mí ame siwo dzi nuɖoanyi siawo ƒe nuwuwuwo va ɖo la.” (1 Korintotɔwo 10:6-11) Míele “ŋkeke mamlɛawo” ƒe yɔyrɔea nu eye esusɔ vie ko míage ɖe xexe yeyea me. (2 Timoteo 3:1; 2 Petro 3:13) Gake nublanuitɔe la, Yehowa subɔla aɖewo megava le ŋudzɔ le agbe nyui nɔnɔ gome o, si wɔe be wonɔ agbe gbegblẽ. Wole woƒe nuwɔnawo me tsonu wɔnublanuiwo teƒe kpɔm, eye ne wometrɔ dzi me o la, agbe tegbee nɔnɔ le Paradiso me le anyigba dzi ƒe mɔnukpɔkpɔa hã atsi wo ŋu.\n3. Nu ka tae srɔ̃tɔwo hiã Yehowa ƒe mɔfiame kple ametakpɔkpɔ? (Kpɔ nɔnɔmetata si le nyati sia ƒe gɔmedzedze.)\n3 Srɔ̃tɔwo hiã Yehowa ƒe mɔfiame kple eƒe ametakpɔkpɔ be woƒe srɔ̃ɖeɖea nanɔ dedie, elabena gbɔdɔnyawo xɔ amewo ƒe susu le xexea me. (Xlẽ Psalmo 127:1.) Le nyati sia me la, míadzro ale si srɔ̃tɔwo ate ŋu akpɔ woƒe srɔ̃ɖeɖea ta me. Ehiã be woadzɔ woƒe dziwo ŋu, ate ɖe Mawu ŋu, ado amenyenye yeyea, aƒo nu na wo nɔewo nyuie, eye woana srɔ̃nua wo nɔewo hã.\n4. Aleke wòdzɔe be agbe gbegblẽ nɔnɔ ƒe tetekpɔ ɖu Kristotɔ aɖewo dzi?\n4 Aleke wòate ŋu adzɔe be agbe gbegblẽ nɔnɔ ƒe tetekpɔ naɖu Kristotɔ dzi? Zi geɖe la, edzea egɔme tso nu si míaƒe ŋku kpɔ la dzi. Yesu gblɔ be: “Ame sia ame si yia edzi nɔa ŋku lém ɖe nyɔnu aɖe ŋu, si na wòdzroe la, ewɔ ahasi kplii xoxo le eƒe dzi me.” (Mateo 5:27, 28; 2 Petro 2:14) Ame siwo nɔ agbe gbegblẽ la dometɔ geɖe menɔ ŋudzɔ le agbe nyui nɔnɔ gome o, le esi wokpɔ amamaɖeɖenuwɔnawo, woxlẽ agbalẽ siwo nyɔa gbɔdɔdɔ ƒe dzodzro ɖe ame me, alo wokpɔ gbɔdɔdɔ me ŋutasẽnuwɔwɔ tɔŋkuwo le Internet dzi ta. Ame aɖewo kpɔ videowo, fefewo, alo television dzi wɔna siwo me wowɔa gbɔdɔnuwo le. Eye ame bubuwo hã de zãmodzakaɖeƒewo kple teƒe siwo ɣeɖulawo ɖea ama le, alo be woyi lãmeheƒe siwo amewo nɔa agbe gbegblẽ le.\n5. Nu ka tae wòhiã be míadzɔ míaƒe dzi madeblibo la ŋu?\n5 Tetekpɔ ɖua ame aɖewo dzi le esi wova nɔa ka dom kple ame si menye wo srɔ̃ o ta. Míele xexe si me ame geɖe meɖua wo ɖokui dzi o, eye wokpɔa dzidzɔ ɖe agbe gbegblẽ nɔnɔ ƒomevi ɖe sia ɖe ŋu. Azɔ hã, esi míaƒe dzi madebliboa nye alakpatɔ kple nu gbegblẽ ta la, ele bɔbɔe be ame si menye mía srɔ̃ o ƒe nu nalé dzi na mí. (Xlẽ Yeremiya 17:9, 10.) Yesu gblɔ be: “Dzi mee susu vɔ̃wo bubu, amewuwuwo, ahasiwɔwɔwo [kple] agbe gbegblẽ nɔnɔwo” doa go tsona.—Mateo 15:19.\n6, 7. (a) Nu kae ate ŋu adzɔ ne dzodzro vɔ̃wo ge ɖe dzi me na mí? (b) Nu kae akpe ɖe mía ŋu be míagawɔ nu vɔ̃ ɖe Yehowa ŋu o?\n6 Ne dzodzro vɔ̃wo nya ƒo ke ɖe dzi me na ame eve siwo ƒe nu lé dzi na wo nɔewo ko la, wova nɔa dze ɖom tso nya siwo ŋu mele be woaƒo nu tsoe kple ame bubu aɖeke tsɔ wu woawo ŋutɔwo srɔ̃ o. Kasiaa, wotsɔa nanewo nɔa taflatsɛ dom ale be woanɔ go dom wo nɔewo. Wodoa go kple wo nɔewo edziedzi henana wòdzena abe nudogoɖenunu ene. Ne woƒe seselelãmewo nu va le sesẽm ɖe edzi la, ɖokuidziɖuɖu va sesẽna na wo. Zi ale si woƒe kadodoa me va le sesẽm ɖe edzi la, zi nenemae wòsesẽna be woatso kadodoa me, togbɔ be wonyae be nu si wɔm yewole la mesɔ o hã.—Lododowo 7:21, 22.\n7 Woŋlɔa Yehowa ƒe mɔfiame siwo ku ɖe agbe nyui nɔnɔ ŋu la be keŋkeŋ ne dzodzro vɔ̃wo kple dzeɖoɖowo va kplɔ wo de asiléle na ame nɔewo, nugbugbɔgbugbɔ, asikaka ame nɔewo ŋu, kple teƒeteƒewo léle na wo nɔewo me. Nublanuitɔe la, ame kple srɔ̃a dome koe wòle be nu siawo nayi edzi le hafi. Alea wòdzɔnae be woawo ŋutɔwo ƒe ‘nudzodzrowo hea wo eye wòblea wo.’ Mlɔeba, ne nudzodzroa va ɖo eƒe sesẽaƒe la, wonɔa agbe gbegblẽ. (Yakobo 1:14, 15) Ewɔ nublanui, elabena ne ɖe ame evea siaa ɖe mɔ Yehowa do ŋusẽ bubu si le wo si na srɔ̃ɖeɖe ƒe ɖoɖoa la, anye ne womawɔ nu vɔ̃ ɖe eŋu o. Gake nu kae ana woade bubu srɔ̃ɖeɖoɖoa ŋu?\nNƆ MAWU ŊU KPLIKPLIKPLI\n8. Aleke ƒomedodo me nɔnɔ kple Yehowa kpɔa mía ta be míaganɔ agbe gbegblẽ o?\n8 Xlẽ Psalmo 97:10. Ƒomedodo me nɔnɔ kple Yehowa ate ŋu akpɔ mía ta be míaganɔ agbe gbegblẽ o. Ne míesrɔ̃ nu tso Mawu ƒe nɔnɔme nyuiawo ŋu la, míedzea agbagba zua eyama ‘srɔ̃lawo, abe lɔlɔ̃viwo ene, eye míeyia edzi zɔna le lɔlɔ̃ me.’ Esia doa ŋusẽ mí be míaƒo asa na “agbe gbegblẽ nɔnɔ kple makɔmakɔnyenye ƒomevi” ɖe sia ɖe. (Efesotɔwo 5:1-4) Srɔ̃tɔ siwo nyae be “Mawu adrɔ̃ ʋɔnu agbe gbegblẽ nɔlawo kple ahasiwɔlawo” la dzea agbagba vevie be yewoawɔ nuteƒe na yewo nɔewo.—Hebritɔwo 13:4.\n9. (a) Nu kae na Yosef te ŋu wɔ nuteƒe togbɔ be eƒe aƒetɔ srɔ̃ tee kpɔ hã? (b) Nu kae míate ŋu asrɔ̃ tso Yosef ƒe kpɔɖeŋua me?\n9 Kristotɔ aɖewo de megbe le agbe nyui nɔnɔ gome esi wova nɔ ha dem kple dɔwɔhati siwo menye Ðasefowo o le kpakpã le dɔme vɔ megbe. Wote ame aɖewo hã kpɔ le dɔwɔɣiwo. Nu siae dzɔ ɖe ɖekakpui aɖe si ŋkɔe nye Yosef dzi. Le dɔme la, ede dzesii be yeƒe nu lé dzi na yeƒe aƒetɔ srɔ̃ vevie. Nyɔnua nɔa agbagba dzem gbe sia gbe be yeable enu ne wòadɔ kpli ye. Mlɔeba la, “elé eƒe avɔ, eye wògblɔ bena: ‘Va mlɔ anyi kplim!’” Ke Yosef gbe, eye wòsi dzo. Nu kae na Yosef te ŋu ɖu eɖokui dzi hewɔ nuteƒe? Eɖoe kplikpaa be yeakpɔ wo kple Mawu dome ƒomedodoa ta. Ele eme be dɔ ge le Yosef si eye wolée de gaxɔ me ya, gake Yehowa yrae. (1 Mose 39:1-12; 41:38-43) Míeɖale dɔme alo teƒe bubu aɖe o, ele be míaƒo asa na nu siwo ate ŋu akplɔ mí ade tetekpɔ me.\nMIDO AMENYENYE YEYE LA\n10. Aleke amenyenye yeyea kpɔa srɔ̃ɖeɖe tae?\n10 Amenyenye yeye “si wowɔ le Mawu ƒe lɔlɔ̃nu nu le dzɔdzɔenyenye kple nuteƒewɔwɔ vavãtɔ me la” akpɔ srɔ̃tɔwo ta be woaganɔ agbe gbegblẽ o. (Efesotɔwo 4:24) Ne míedo amenyenye yeyea la, ‘míawu’ míaƒe ŋutinuwo eye míaƒo asa na “agbe gbegblẽ nɔnɔ, makɔmakɔnyenye, gbɔdɔdɔ ƒe dzodzro, dzodzro vɔ̃, kple ŋubiabiã.” (Xlẽ Kolosetɔwo 3:5, 6.) Le afi sia la, nya “miwu” fia be míawɔ nu sia nu si hiã be míate ŋu aɖu dzodzro vɔ̃wo dzi. Míatsri nu sia nu si ate ŋu anyɔ gbɔdɔdɔ ƒe dzodzro si mesɔ o ɖe mía me. (Hiob 31:1) Ne míenɔa agbe ɖe Mawu ƒe nudidiwo nu la, míasrɔ̃ ale si míanyɔ ŋu “nu vɔ̃ɖi” eye míaku ɖe “nu si nyo” la ŋu goŋgoŋ.—Romatɔwo 12:2, 9.\nBe srɔ̃ɖeɖe nali ke la, ele be srɔ̃tɔwo naƒo nu na wo nɔewo le ameŋububu, lɔlɔ̃ kple dɔmetɔtrɔ me\n11. Aleke amenyenye yeyea ate ŋu ana srɔ̃ɖeɖe nali ke?\n11 Ne míedo amenyenye yeyea la, míasrɔ̃ Yehowa ƒe nɔnɔme nyuiwo. (Kolosetɔwo 3:10) Ne srɔ̃tɔwo ɖea nɔnɔme siwo nye “veveseɖeamenu, dɔmenyonyo, ɖokuibɔbɔ, tufafa, kple dzigbɔgbɔ blewu” fiana la, woƒe srɔ̃ɖeɖea ali ke eye Yehowa ayra wo. (Kolosetɔwo 3:12) Azɔ hã woƒe ɖekawɔwɔa me agasẽ ɖe edzi ne ‘wona Kristo la ƒe ŋutifafa kpɔ ŋusẽ ɖe woƒe dziwo dzi.’ (Kolosetɔwo 3:15) Ne srɔ̃tɔwo ‘lɔ̃ wo nɔewo vevie’ la, woatre wo nɔewo bubu, eye woakpɔ vovo ɖe wo nɔewo ŋu hã.—Romatɔwo 12:10.\n12. Nɔnɔme kawoe nèsusu be wohiã ale be dzidzɔ nanɔ srɔ̃ɖeɖe me?\n12 Esi wobia atsu kple asi aɖe be nɔnɔme kawoe wɔe be dzidzɔ le woƒe ƒomea me hã la, ŋutsua, si ŋkɔe nye Sid, gblɔ be “Lɔlɔ̃e nye nɔnɔme vevitɔ si míetuna ɖo ɣesiaɣi. Eye míekpɔe be tufafa hã le vevie ŋutɔ.” Srɔ̃a Sonja, hã lɔ̃ ɖe edzi, eye wògblɔ be: “Dɔmenyonyo hã le vevie ale gbegbe. Eye míedzea agbagba be míabɔbɔ mía ɖokui, togbɔ be menye ɣesiaɣie wònɔa bɔbɔe o hã.”\nMIƑO NU NA MIA NƆEWO NYUIE\n13. Nu vevi kae ana srɔ̃ɖeɖe nali ke, eye nu ka tae?\n13 Ne míedi be míaƒe srɔ̃ɖeɖe nali ke la, ke ele vevie ŋutɔ be míaƒo nu na mía srɔ̃ nyuie. Nublanuitɔe la, srɔ̃tɔ aɖewo ƒoa nu na amedzrowo kple aƒemelã siwo womlã la gɔ̃ hã bubutɔe wu wo srɔ̃wo! Ne “ameléleɖedɔme kaɖikaɖi kple dɔmedzoe kple dziku kple ɣlidodo kpakple dzugbewo” le srɔ̃ɖeɖe me la, egblẽa atsu kple asia dome ƒomedodoa me vivivi. (Efesotɔwo 4:31) Nyahehe ɖe ame ŋu kple nya veamewo gbɔgblɔ ate ŋu agblẽ nu le srɔ̃ɖeɖe ŋu. Eya ta be srɔ̃ɖeɖe nali ke la, ele be srɔ̃tɔwo naƒo nu na wo nɔewo le ameŋububu, lɔlɔ̃ kple dɔmetɔtrɔ me.—Efesotɔwo 4:32.\n14. Nu ka wɔwɔe wòle be míaƒo asa na?\n14 Biblia gblɔ be “ɖoɖoeziɣi li.” (Nyagblɔla 3:7) Ke hã esia mefia be míate ŋu agbe nuƒoƒo na mía srɔ̃ o, elabena nuƒoƒo na ame nɔewo le vevie be srɔ̃ɖeɖe nadze edzi. Srɔ̃nyɔnu aɖe si le Germany gblɔ be: “Ne ègbe nuƒoƒo na srɔ̃wò la, ate ŋu ate ɖe edzi vevie.” Egblɔ kpee be: “Togbɔ be menɔa bɔbɔe ɣesiaɣi be ame nafa tu ne wodze agɔ le edzi o hã la, menyo be ame nado dɔmedzoe o. Ðeko esia wɔwɔ ana nya nage le nuwò si aɖu dzi na srɔ̃wò eye wòagagblẽ nyaa ɖe edzi.” Menye ɣlidodo ɖe ame ta kple numaƒomaƒo na ame nɔewo dzie srɔ̃tɔwo ato akpɔ woƒe kuxiwo gbɔ o. Nu si ana srɔ̃ɖeɖea nali ke boŋue nye be woakpɔ masɔmasɔwo gbɔ kaba eye womagana wòado gã ɖe edzi ava zu dzre o.\n15. Aleke nuƒoƒo na ame nɔewo nyuie ate ŋu ana srɔ̃ɖeɖe nali ke?\n15 Srɔ̃ɖekadodoa me agasẽ ɖe edzi wu ne miedia ɣeyiɣi gblɔa miaƒe susuwo kple dzimenyawo na mia nɔewo. Menye nya si nàgblɔ la koe le vevie o, ke ale si nàgblɔe hã le vevie. Eya ta ne masɔmasɔwo do mo ɖa gɔ̃ hã la, dze agbagba nàwɔ nu ameŋububutɔe le nya siwo nàgblɔ kple ale si nàgblɔ woe siaa me. Esia ana wòanɔ bɔbɔe be srɔ̃wò naɖo to wò. (Xlẽ Kolosetɔwo 4:6.) Srɔ̃tɔwo ate ŋu aƒo nu na wo nɔewo nyuie to dzideƒonamenyawo kple nya tuameɖowo gbɔgblɔ me, eye esia ana srɔ̃ɖeɖea nali ke.—Efesotɔwo 4:29.\nNe srɔ̃tɔwo ƒoa nu na wo nɔewo nyuie la, ate ŋu ana woƒe srɔ̃ɖeɖea nali ke (Kpɔ memama 15)\nTSƆ NU SI SRƆ̃WÒ DZE NA LA NƐ\n16, 17. Nu ka tae wòle vevie be srɔ̃tɔwo nadi be yewoakpɔ yewo nɔewo ƒe hiahiãwo gbɔ le seselelãme kple srɔ̃nua nana me?\n16 Srɔ̃tɔwo agate ŋu ana woƒe srɔ̃ɖeɖea nali ke ne wotsɔa wo srɔ̃ ƒe hiahiãwo ɖoa nɔƒe gbãtɔ na woawo ŋutɔwo tɔ. (Filipitɔwo 2:3, 4) Ele be srɔ̃ŋutsuwo kple srɔ̃nyɔnuwo siaa nakpɔ wo nɔewo ƒe hiahiãwo gbɔ le seselelãme kple srɔ̃nua nana siaa gome.—Xlẽ 1 Korintotɔwo 7:3, 4.\n17 Nublanuitɔe la, srɔ̃tɔ aɖewo meɖea lɔlɔ̃ fiaa wo srɔ̃ alo naa srɔ̃nua o. Eye ŋutsu aɖewo hã susuna be ne yewoɖe ameŋububu fia yewo srɔ̃wo la, mefia ŋutsunyenye o. Gake Biblia gblɔ be: “Mi srɔ̃ŋutsuwo hã, midze agbagba miase nu gɔme na mia srɔ̃wo.” (1 Petro 3:7, Phillips) Ele be srɔ̃ŋutsu nase egɔme be srɔ̃nua bia nu geɖe wu gbɔdɔdɔ dzro ko. Ele be wòawɔ nu ɖe srɔ̃a ŋu le lɔlɔ̃ me ɣeawokatãɣi. Ekema anɔ bɔbɔe na srɔ̃a hã be wòase vivi na srɔ̃nua. Ne wowɔa nu ɖe wo nɔewo ŋu lɔlɔ̃tɔe la, enɔa bɔbɔe be woakpɔ wo nɔewo ƒe seselelãme kple ŋutilãme hiahiãwo gbɔ.\n18. Aleke srɔ̃tɔwo ate ŋu ado ŋusẽ woƒe srɔ̃ɖekadodoa?\n18 Togbɔ be womate ŋu atsɔ naneke ado taflatsɛ ɖe nuteƒemawɔmawɔ na ame srɔ̃ ta o hã la, lɔlɔ̃maɖemaɖefia ame srɔ̃ ate ŋu ana srɔ̃ŋutsu alo srɔ̃nyɔnu natrɔ ɖe ame bubu ŋu hena lɔlɔ̃ɖeɖefia. (Lododowo 5:18; Nyagblɔla 9:9) Esia tae Biblia ɖo aɖaŋu na srɔ̃tɔwo be woaganɔ “nu sia tem” wo nɔewo o, negbe ɖe wo ame evea siaa wolɔ̃ ɖe edzi hena ɣeyiɣi kpui aɖe. Nu ka tae? “Bene Satana nagayi edzi anɔ mia tem kpɔ le miaƒe ɖokuidzimaɖumaɖu ta o.” (1 Korintotɔwo 7:5) Anye nublanuinya ŋutɔ be srɔ̃tɔwo naɖe mɔ na Satana wòazã woƒe “ɖokuidzimaɖumaɖu” atsɔ ate wo kpɔ woawɔ ahasi! Ne srɔ̃tɔ ɖe sia ɖe wɔa nu si srɔ̃a dze na la nɛ la, ekema womele ‘woawo ŋutɔwo ƒe nyonyo dim o, ke ame kemɛa tɔ boŋ.’ Wowɔa esia le lɔlɔ̃ na wo nɔewo ta, ke menye le esi wòhiã be woawɔe ta ko o. Lɔlɔ̃ɖeɖefia ame nɔewo ameŋububutɔe doa ŋusẽ woƒe srɔ̃ɖekadodoa.—1 Korintotɔwo 10:24.\nYI EDZI NÀNƆ ŊUSẼ DOM WÒ SRƆ̃ÐEÐEA\n19. Nu kae wòle be míaɖoe kplikpaa be míawɔ, eye nu ka tae?\n19 Esusɔ vie ko míage ɖe xexe yeyea me! Afɔku gã ka gbegbee nye esi wòanye ne míeɖe mɔ dzodzro vɔ̃wo ɖu mía dzi abe ale si wòdzɔ ɖe Israel-vi 24,000-awo dzi le Moab-tagba ene. Esi Biblia ƒo nu tso nu si dzɔ ŋu vɔ la, exlɔ̃ nu mí be: “Ame si susu be yele tsitre la nakpɔ nyuie be wòagadze anyi o.” (1 Korintotɔwo 10:12) Be míaƒe srɔ̃ɖeɖe nali ke la, ele be míawɔ nuteƒe na Yehowa kple mía srɔ̃. (Mateo 19:5, 6) Ehiã fifia wu ɣeyiɣi ɖe sia ɖe be ‘míawɔ míaƒe ŋutete katã be wòakpɔ mí mlɔeba ɖimaƒomaƒoe kple mokaka manɔŋui le ŋutifafa me.’—2 Petro 3:13, 14.\nSrɔ̃nua: Lɔlɔ̃ɖeɖefia ame le nuwɔna kple nuƒoƒo me ameŋububutɔe si wòle be míaɖe afia mía srɔ̃ ɖeɖe ko. Gbɔdɔdɔ hã nye esia ƒe akpa aɖe\nGbɔdɔdɔ ƒe agbe gbegblẽ nɔnɔ: Efia be woada le se siwo Mawu de ku ɖe gbɔdɔdɔ ŋu la dzi. Elɔ nu vɔ̃wo abe ahasiwɔwɔ, gbolowɔwɔ, matrewɔwɔ kple ŋutsu kple ŋutsu alo nyɔnu kple nyɔnu ƒe dɔdɔ ene ɖe eme\nBe woado amenyenye yeye la: Efia be míatrɔ míaƒe nuŋububu kple agbenɔnɔ wòasɔ kple Yehowa ƒe nɔnɔmewo